GR POST: Εθνικές …εξηγήσεις!\nΕίχαν προηγηθεί οι μαγικές στιγμές της Πορτογαλίας, τα Euro του 2008 και του 2012, αλλά και το Μουντιάλ της Αφρικής, που είχαν κάνει μακρινή ανάμνηση τις σποραδικές και μάλλον ευκαιριακές συμμετοχές στο Εuro της Ιταλίας και το Μουντιάλ των ΗΠΑ.\nΔεν είμαι εξ εκείνων που θα κάνουν λόγο για την εθνική ψυχή ή για άλλα φληναφήματα που ακούγονται τις τελευταίες ημέρες.\nΔεν είμαι εξ εκείνων που θα κάνουν λόγο για το εθνικό πάθος κι άλλα παρόμοια.\nΔεν είμαι ούτε εκ εκείνων που πιστεύουν ότι μια ποδοσφαιρική επιτυχία θα αναγκάσει σε λίγο καιρό «όλους αυτούς που μας πίκραναν να βλέπουν την πλάτη μας», όπως δήλωσε ο υπουργός Πολιτισμού.\nΈχοντας ζήσει εκ του σύνεγγυς –λόγω ιδιότητας τότε- την πορεία προς και το Euro του 2004, ας μου επιτραπεί να καταθέσω κάποιες σκέψεις.\nΗ εθνική μας ομάδα δεν έγινε ξαφνικά μεγάλη.\nΈχω την γνώμη ότι δεν είναι καν μεγάλη.\nΕίναι, όμως, αισθητά καλύτερη από τις ισοδύναμές της ομάδες.\nΤο εκμεταλλεύεται στο έπακρο και προχωρά.\nΚι αυτό έχει τις εξηγήσεις του.\nΗ εθνική μας ομάδα, τα τελευταία 10-12 χρόνια, ευτύχησε να έχει στις τάξεις της ποδοσφαιριστές με προσωπικότητα, ισχυρό πνευματικό status, πείρα και διεθνείς παραστάσεις.\nΚι επιπλέον, δυο προπονητές που χωρίς να έχουν τις σημαντικές περγαμηνές, κατάφεραν και δημιούργησαν τις προϋποθέσεις που πρέπει να έχει μια κοινότητα για να πάει μπροστά.\nΟ Ρεχάγκελ, αν όσα έκανε στην εθνική ομάδα, τα έκανε σε κάποιον σύλλογο, είναι βέβαιο ότι θα είχε πάει σπίτι του από τις πρώτες ημέρες.\nΌμως, ουδείς μπορεί να του αρνηθεί, ότι δημιούργησε το πνεύμα της εθνικής.\nΤο πνεύμα της ομάδας, της κοινότητας.\nΤο πνεύμα προσπάθειας. Της μάχης μέχρι το τελευταίο δευτερόλεπτο.\nΤην αντίληψη της συμπόρευσης ποδιών, ψυχής, επιστημονικής βοήθειας και οργάνωσης.\nΟ Σάντος, ίσως ο πιο συντηρητικός προπονητής του κόσμου, κατάφερε και διατήρησε αυτό το πνεύμα.\nΧωρίς μεγαλοστομίες και φανφάρες, που τόσο πολύ αρέσουν στον λαό μας.\nΘα πρέπει να σκεφτούμε και να καταθέσουμε προς συζήτηση και κάτι ακόμη.\nΤο ελληνικό ποδόσφαιρο πάντα διέθετε ταλέντο.\nΠάντα διέθετε ποδοσφαιριστές που δεν είχαν να ζηλέψουν τίποτα από ξένους συναδέλφους τους.\nΕίχαν όμως, δυο σοβαρά μειονεκτήματα.\nΣτερούνταν διεθνών παραστάσεων και οργάνωσης.\nΜόλις αυτά εξέλιπαν, εθνική ομάδα και διεθνείς ποδοσφαιριστές, πήραν τη θέση τους ανάμεσα στους ισχυρούς του πλανήτη.\nΚι είναι πράγματι οξύμωρο να μην έχουν περάσει τα διεθνή σύνορα, σε εθνικό επίπεδο, ένας Δομάζος, ένας Παπαϊωάννου, ένας Κούδας, ένας Σιδέρης, ένας Αντωνιάδης, ένας Οικονομόπουλος, ένας Κελεσίδης, ένας Σαραβάκος κι άλλοι ποδοσφαιρικοί «κολοσσοί» κι από την άλλη να έχουν στεφθεί πρωταθλητές Ευρώπης ή να βρίσκονται συνεχώς στις μεγάλες διοργανώσεις, ποδοσφαιριστές με σαφώς λιγότερο ταλέντο.\nΣτο ότι οι σημερινοί ποδοσφαιριστές έχουν παραστάσεις.\nΘυμάμαι, όταν είχαμε πάει στο Μουντιάλ των ΗΠΑ, οι δικοί μας ποδοσφαιριστές έβλεπαν για πρώτη φορά απέναντί τους τις τεράστιες φυσιογνωμίες, που μέχρι τότε τις έβλεπαν μόνο στην τηλεόραση.\nΜοιραία, τους αντιμετώπιζαν με …δέος.\nΚάποιοι, μάλιστα, πήγαιναν και…ζητούσαν αυτόγραφα!\nΣήμερα, όλοι παίζουν σε υψηλό επίπεδο, κάποιοι σε κορυφαίες ευρωπαϊκές ομάδες.\nΒρίσκονται καθημερινά αντιμέτωποι με ποδοσφαιριστές που η ποδοσφαιρική τους αξία αποτιμάται σε πολλά εκατομμύρια και η φήμη τους φτάνει σε άλλους γαλαξίες.\nΟυδείς διανοείται να τρέξει να τους ζητήσει αυτόγραφο.\nΟυδείς τους αντιμετωπίζει με δέος.\nΟυδείς πλέον μπαίνει στο γήπεδο για να κάνει μια….τιμητική ήττα!\nΟυδείς αισθάνεται ότι έχει απέναντί του κάποιον με εξωπραγματικές ικανότητες.\nΚι όλα έχουν πάρει τον δρόμο τους.\nΜόνο σε επίπεδο εθνικής ομάδας.\nΓιατί, σε όλα τα άλλα, εξακολουθούμε να ταλαιπωρούμαστε από την εγχώρια τσαπατσουλιά, τα συμφέροντα και τους σκοτεινούς δρόμους που επιμένουν κάποιοι να πορεύονται.\nΤο ελληνικό ποδόσφαιρο εξακολουθεί να πληγώνεται από συμπεριφορές παραγόντων, διαιτητών και οπαδικής αλητείας.\nΑπό τα κουσούρια και τις παθογένειες.\nΑπό μιζέρια και θολούρα.\nΜε δεκάδες παράγοντες να βρίσκονται ακόμη μπλεγμένοι με την ποινική Δικαιοσύνη για την περίφημη χειραγώγηση αγώνων.\nΤα οποία δεν καταφέραμε να εξοστρακίσουμε από την καθημερινότητα, ακόμη κι όταν στεφθήκαμε πρωταθλητές Ευρώπης.\nΑν, λοιπόν, από το 2004, χάθηκε μια μεγάλη ευκαιρία για ν’ αλλάξει το ελληνικό ποδόσφαιρο, ας μην αφήσουμε να χαθεί κι άλλη.\nΑς φροντίσουμε να δημιουργήσουμε τις προϋποθέσεις για να μπορεί ένας γονιός να παίρνει το παιδί του και να το πηγαίνει στο γήπεδο.\nΑς φροντίσουμε να δημιουργήσουμε τις προϋποθέσεις για να μπορώ εγώ (το αναφέρω σχηματικά) να μπορώ να παρακολουθήσω ένα παιγνίδι Παναθηναϊκού –Ολυμπιακού, με έναν φίλο μου που έχει «κόκκινα» αθλητικά συναισθήματα.\nΌπως, δηλαδή, γίνεται στα παιγνίδια της εθνικής.\nΑς φροντίσουμε αντί λασπώδης βιότοπος λίγων, να καταστεί και το ελληνικό πρωτάθλημα, λαμπερό περιβάλλον για τους πραγματικούς εραστές της μπάλας….\nΜπράβο Ορέστη, μπράβο Βασίλη, μπράβο Χοσέ, μπράβο Σωκράτη, μπράβο Δημήτρηδες, μπράβο Γιώργηδες, Κώστα, μπράβο σε όλους….


Καλή χρονιά και καλή δεκαετία!, Η ΚΑΘΗΜΕΡΙΝΗ, kathimerini.com.cy\n01 ΙΑΝΟΥΑΡΙΟΥ 2020 - 11:27\nΗ δεκαετία 2010 – 2019 παρέδωσε χθες τη σκυτάλη της στη δεκαετία του 2020 – 2029. Μια νέα δεκαετία η οποία άρχισε ήδη να τρέχει από τα ξημερώματα το δικό της στίβο ένα στίβο άγνωστης διαδρομής που θα κυμαίνεται από ομαλό έδαφος σε διάδρομο, σε στίβο μάχης καταδρομών και χωρίς φυσικά να αποκλείονται εκπλήξεις που ενδεχομένως να δοκιμάσουν νέα όρια ψυχικής και σωματικής μας αντοχής.\nΠώς να αποκλείονται αλήθεια τέτοιες προκλήσεις όταν η νέα δεκαετία κουβαλάει στο DNA της αρνητικές και θετικές εμπειρίες της προκατόχου της, αλλά και ένα σωρό από ρευστές και αμφιβόλου αποτελέσματος καταστάσεις που είναι ήδη σε εξέλιξη; Σκεφτείτε πως το 2009 παρέδιδε μια δεκαετία που είχε απ’ όλα: χρηματιστηριακούς, χρηματοοικονομικούς, κτηματικούς και τραπεζικούς παροξυσμούς που με την ίδια ευκολία δημιούργησε και εξαφάνισε εκατομμυριούχους και «εκατομμυριούχους» και κατέληξε σε μια διεθνή οικονομική κρίση που κάποιοι από εμάς θεωρήσαμε ότι δεν θα μας άγγιζε ή που αν θα μας άγγιζε θα ήταν κάτι το επιφανειακό. Τόση πολλή εμπιστοσύνη είχαμε στο (σαθρό) οικονομικό μας μοντέλο ότι ήταν άτρωτο. Από τη σκοπιά που ο κάθε ένας το έβλεπε δηλαδή.\nΑς τους δώσουμε ένα υγιές σώμα για το οποίο θα υπερηφανεύονται. Καλή Χρονιά και Καλή Δεκαετία!\nΆλλοι πίστευαν πως ήταν τόσο οικονομικά δυνατοί που δεν τους ένοιαζε τι συνέβαινε γύρω τους και άλλοι πίστευαν πως είμαστε τόσο μικρή σαν χώρα που ο οικονομικός τυφώνας θα μας παρέκαμπτε. Έλα όμως που πολύ λίγα γνωρίζαμε… Και δεν έφτανε η ελλιπή μας γνώση, το timing μας ήταν ενδεχομένως και εντελώς λανθασμένο στο να έχουμε the wrong man, at the wrong place, at the wrong time, όπως λέει κάθε χρόνο τέτοιες μέρες και ο Τζων Μακλέην (aka Bruce Willis) στο franchise του Die Hard. Άστε που ο δικός μας δεν θα μπορούσε ποτέ να είναι σε οτιδήποτε … «right» … εφόσον δήλωνε καθαρόαιμος «left» ενώ πάντοτε ένιωθε μέχρι και «left out»… Και έτσι στην αρχή της η προηγούμενη δεκαετία μας βρήκε ωσάν σε ένα amusement park όπου δοκιμάζαμε διάφορα παιχνίδια να περάσει η ώρα ευχάριστα. Ήταν θέμα χρόνου να φτάσουμε σε κάτι που φαινόταν σαν τσουλήθρα για μικρά παιδιά.\nΣε χρόνο ντε- τε ήμασταν ήδη πάνω και με ένα σκούντημα αρχίσαμε να γλιστράμε καθοδικά περιμένοντας (τάχα μου) την ομαλή προσγείωση. Κάπου στα μέσα της διαδρομής αντιληφθήκαμε πως δεν επρόκειτο για παιδική τσουλήθρα αλλά για μια τσουλήθρα από αυτήν την απότομη που βρίσκεται σε Water Park. Μιαν από αυτές που στιγμιαία είσαι στον αέρα και που με την πρόσκρουση στο νερό, το μαγιό σου εξελικτικά, πλην βίαια, μετατρέπεται σε σουτιέν και σε μαντίλα στο κεφάλι σου, για να μην αναφερθώ στο τι συμβαίνει στα ενδιάμεσα όργανα. Μετά την ανώμαλη προσγείωση είπαμε μεν πως «το περάσαμε και αυτό» και προχωρήσαμε παρακάτω. Φυσικά, πάντα με τέτοιες εμπειρίες δε, υπάρχει ο κίνδυνος η αδρεναλίνη να σε σπρώχνει να θέλεις να συνεχίσεις τα επικίνδυνα σπορ. Γι’ αυτό και είδαμε αρκετούς ακροβατισμούς κατά την Τροϊκανή και Μετά- Τροϊκανή εποχή. Κάποιοι μας μισοβγήκαν, σε κάποιους άλλους μισο- κωλώσαμε και όπου δεν μας έπαιρνε γυρίσαμε την πλάτη.\nΣτο τέλος – τέλος διεξήλθαμε, άλλοι με μώλωπες, άλλοι με τραυματισμούς και άλλοι με κατάγματα. Εδώ και κάποιο διάστημα είμαστε στο στάδιο της επούλωσης των πληγών και μέλημα μας θα πρέπει να είναι να δέσουν σωστά. Το πρόβλημα είναι πως δεν έχουμε και δεν θα έχουμε πάντα τις ιδεατές συνθήκες. Γι’ αυτό πρέπει να είμαστε πολύ προσεκτικοί για να δώσουμε τον χρόνο που απαιτείται για πλήρη ανάρρωση. Η νέα δεκαετία θα πρέπει να μας βρει πιο αυθεντικούς, πιο σοφούς, πιο μορφωμένους, πιο αποφασιστικούς, πιο συνεσταλμένους (λιγότερο αππωμένους), πιο οργανωμένους, λιγότερο μίζερους, πιο προσηλωμένους σε στόχους εφικτούς και να απλώνουμε το χέρι μας μέχρι εκεί που φτάνει με σιγουριά. Σε δέκα χρόνια, οι σημερινοί έφηβοι θα είναι το νέο αίμα της οικονομίας και της χώρας μας. Ας τους δώσουμε ένα υγιές σώμα για το οποίο θα υπερηφανεύονται. Καλή Χρονιά και Καλή Δεκαετία!


Θεαματική αύξηση κερδών ανακοίνωσε η ΔΕΗ\nΤετάρτη, 27 Οκτωβρίου 2021 09:40:29 ΠΜ\nΑρχική›Ειδήσεις›Επιχειρήσεις›Ενέργεια›Θεαματική αύξηση κερδών ανακοίνωσε η ΔΕΗ\n11:35 - 29 Αυγ 2013 | ΕΝΕΡΓΕΙΑ\nΚαλά νέα από τη ΔΕΗ, καθώς στα 127,1 εκατ. ευρώ ανήλθαν τα καθαρά κέρδη της εταιρείας τo πρώτο εξάμηνο του 2013, έναντι 22,9 εκατ. ευρώ την αντίστοιχη περυσινή περίοδο, σύμφωνα με τα αποτελέσματα που ανακοινώθηκαν σήμερα.\nΤα κέρδη προ φόρων ανήλθαν σε €170,2 εκατ. έναντι €52,5 εκατ. το α΄εξάμηνο του 2012. Τα κέρδη προ τόκων φόρων και αποσβέσεων (EBITDA) είναι αυξημένα κατά €97,3 εκατ. (+19,9%) σε σχέση με το α' εξάμηνο 2012 και ανήλθαν σε €586,3 εκατ., κυρίως ως αποτέλεσμα της μείωσης του κόστους του ενεργειακού μείγματος κατά €146 εκατ. (-8,1%), με το περιθώριο EBITDA να ανέρχεται σε 19,9%, σε σύγκριση με 16,6% το πρώτο εξάμηνο του 2012.\nΜείωση της ζήτησης της ενέργειας\nΗ συνολική ζήτηση ηλεκτρικής ενέργειας μειώθηκε κατά 1.064 GWh (-3,5%), στις 29.217 GWh, έναντι 30.281 GWh το α' εξάμηνο του 2012. Αν εξαιρέσουμε τις εξαγωγές και την άντληση, η ζήτηση μειώθηκε κατά 3,3% (-923 GWh). Στο δεύτερο τρίμηνο του 2013, ο ρυθμός μείωσης της συνολικής ζήτησης επιβραδύνθηκε σε 2% από 4,9% στο πρώτο τρίμηνο.\nΟι συνολικές πωλήσεις ηλεκτρικής ενέργειας της ΔΕΗ, συμπεριλαμβανομένων των εξαγωγών, μειώθηκαν κατά 479 GWh (-1,9%), σε 24.604 GWh, λόγω της χαμηλότερης ζήτησης, παρά τη μικρή ανάκτηση μεριδίου 0,4% στη λιανική αγορά. Τα αντίστοιχα έσοδα αυξήθηκαν κατά 1,9% λόγω των τιμολογιακών αυξήσεων από 1/1/2013 , οι οποίες αντισταθμίστηκαν μερικώς από τη μείωση του όγκου των πωλήσεων και την επιδείνωση του μείγματος πωλήσεων της ΔΕΗ.\nΟ κύκλος εργασιών σημείωσε μικρή αύξηση κατά €13,2 εκατ. (+0,4%) και διαμορφώθηκε σε €2.951,2 εκατ. Στον κύκλο εργασιών συμπεριλαμβάνεται ποσό € 3,1 εκατ. που αφορά τη συμμετοχή χρηστών του δικτύου για τη σύνδεσή τους σε αυτό.\nΤο μέγεθος αυτό είναι μειωμένο κατά €21,6 εκατ. σε σύγκριση με το α΄ εξάμηνο του 2012, λόγω της μειωμένης οικοδομικής δραστηριότητας, καθώς και από το γεγονός ότι στην αντίστοιχη περίοδο του 2012 υπήρχε αυξημένος αριθμός αιτήσεων για συνδέσεις με το δίκτυο από παραγωγούς ΑΠΕ (κυρίως φωτοβολταϊκών).\nΗ παραγωγή και οι εισαγωγές ηλεκτρικής ενέργειας της ΔΕΗ κάλυψαν το 63,8% της συνολικής ζήτησης, ενώ το αντίστοιχο ποσοστό το α΄ εξάμηνο του 2012 ήταν 67%.\nΣε απόλυτα μεγέθη, σημειώθηκε μείωση η οποία ανήλθε σε 1.635 GWh, που οφείλεται στη μικρότερη παραγωγή των μονάδων λιγνίτη και φυσικού αερίου, η οποία αντισταθμίστηκε μερικώς από την αυξημένη υδροηλεκτρική παραγωγή.\nΕπιπλέον, η παραγωγή τρίτων από ΑΠΕ αυξήθηκε στις 4.167 GWh (+1.195 GWh) και το αντίστοιχο μερίδιό τους στο ενεργειακό μείγμα της χώρας στο 14,3% από 9,8%.\nΚαύσιμα και φυσικό αέριο\nΟι δαπάνες για υγρά καύσιμα, φυσικό αέριο και αγορές ηλεκτρικής ενέργειας μειώθηκαν κατά €255,5 εκατ. (-17%) σε σχέση με το α΄εξάμηνο του 2012, κυρίως λόγω των χαμηλότερων δαπανών για φυσικό αέριο και δευτερευόντως για υγρά καύσιμα.\nΤο μεγαλύτερο μέρος της μείωσης των δαπανών για αγορές ενέργειας, το οποίο οφείλεται στη μείωση της Οριακής Τιμής Συστήματος (ΟΤΣ) κατά 39,5%, από €60,8/MWh σε €36,8/MWh, αντισταθμίστηκε από την υψηλότερη δαπάνη για την ανάκτηση του μεταβλητού κόστους τρίτων συμβατικών παραγωγών.\nΗ δαπάνη για δικαιώματα εκπομπής CO2 ανήλθε σε €106,2 εκατ., αυξημένη κατά €105,8 εκατ. σε σχέση με το α΄ εξάμηνο του 2012, λόγω του γεγονότος ότι από 1/1/2013, η ΔΕΗ δεν διαθέτει πλέον δωρεάν δικαιώματα εκπομπής CO2. Οι εκπομπές CΟ2 για το α΄ εξάμηνο του 2013 ανήλθαν σε 18,8 εκατ. τόνους, έναντι 22,9 εκατ. την αντίστοιχη περυσινή περίοδο.\nΜείωση της μισθοδοσίας και εργαζομένων\nΗ συνολική μείωση των αμοιβών προσωπικού, συμπεριλαμβανομένης και της μισθοδοσίας που κεφαλαιοποιείται, ανήλθε σε €10,3 εκατ. (-1,9%), μεταξύ των δύο περιόδων. Το μέγεθος αυτό προκύπτει αφού έχει αφαιρεθεί ποσό ύψους €6 εκατ. από το συνολικό κόστος μισθοδοσίας το οποίο πρέπει να ανακτήσει η ΔΕΗ από το κράτος και το οποίο αφορά 480 εργαζόμενους, οι οποίοι απασχολούνται στο ΙΚΑ-ΕΤΑΜ και το ΤΑΥΤΕΚΩ.\nH μείωση του αριθμού του μισθοδοτούμενου τακτικού προσωπικού ανήλθε σε 680 εργαζόμενους, από 20.534 στις 30 Ιουνίου 2012 σε 19.854 στις 30 Ιουνίου 2013. Σημειώνεται ότι, παρά το μειωμένο προσωπικό, οι ώρες για υπερωρία και βάρδια μειώθηκαν αθροιστικά κατά 4,3%.\nΤο α΄εξάμηνο του 2013, το 46% των συνολικών εσόδων απορροφήθηκε από τις δαπάνες καυσίμων, CO2 και αγορών ενέργειας, έναντι 51,2% την αντίστοιχη περυσινή περίοδο. Η εξέλιξη αυτή οφείλεται στη μείωση του ποσοστού των δαπανών για υγρά καύσιμα και φυσικό αέριο σε 16,1% από 23,6% των συνολικών εσόδων.\nΑντίθετα, η συμμετοχή της δαπάνης για την ανάκτηση του μεταβλητού κόστους τρίτων συμβατικών παραγωγών αυξήθηκε σε 7,3% από 4,2%, ενώ για τα δικαιώματα CO2 διαμορφώθηκε σε 3,6%. Οι προβλέψεις απορρόφησαν το 6,4% των συνολικών εσόδων το α' εξάμηνο του 2013 έναντι 4,8% την αντίστοιχη περίοδο του 2012.\nΑρθ. Ζερβός: Εσοδα 6,1 δισ. ευρώ το 2013\nΣχολιάζοντας τα οικονομικά αποτελέσματα της περιόδου, ο πρόεδρος και διευθύνων σύμβουλος της ΔΕΗ Αρθούρος Ζερβός, δήλωσε:\n«Τα αποτελέσματα του Ομίλου στο δεύτερο τρίμηνο χαρακτηρίζονται από αύξηση του κύκλου εργασιών κατά 4,2% και βελτίωση της λειτουργικής κερδοφορίας (EBITDA) κατά 29,3%. Σε επίπεδο εξαμήνου, η λειτουργική κερδοφορία βελτιώνεται, με το περιθώριο EBITDA να διαμορφώνεται σε 19,9% έναντι 16,6% την αντίστοιχη περίοδο του 2012.\nΚρίσιμο στοιχείο κόστους για το 2013 παραμένει ο Μηχανισμός Ανάκτησης Μεταβλητού Κόστους των μονάδων φυσικού αερίου τρίτων παραγωγών, ο οποίος, παρά τη μειωμένη ζήτηση, επιβάρυνε σημαντικά τα αποτελέσματα του α' εξαμήνου του 2013 με € 215 εκατ. έναντι € 124,7 εκατ. το α' εξάμηνο του 2012.\nΑναφορικά με τις εκτιμήσεις μας για το σύνολο του έτους και με παραδοχές για την τιμή του πετρελαίου Brent $ 105/bbl, την ισοτιμία €/$ 1,28 και την τιμή CO2 € 5/τόννο για το διάστημα Σεπτεμβρίου - Δεκεμβρίου 2013, τα βασικά οικονομικά μεγέθη προβλέπεται να διαμορφωθούν ως ακολούθως:\nΈσοδα από πωλήσεις ηλεκτρικής ενέργειας: €5,9 δισ.\nΣυνολικά Εσοδα: € 6,1 δισ.\nΠεριθώριο EBITDA : 16,5% - 17%\nΘα ήθελα, τέλος, να επισημάνω την έναρξη της εμπορικής λειτουργίας τον Αύγουστο της μονάδας συνδυασμένου κύκλου ισχύος 417 MW στο Αλιβέρι, που ενισχύει την ανταγωνιστικότητα του παραγωγικού δυναμικού της εταιρείας, καθώς και την αναχρηματοδότηση δανείων ύψους €1,2 δισ. με κοινοπραξία ελληνικών τραπεζών.\nΗ αναχρηματοδότηση αυτή ήταν ένας από τους βασικούς λόγους για την πρόσφατη αναβάθμιση της πιστοληπτικής ικανότητας της εταιρείας από τον οίκο αξιολόγησης Standard & Poor's, ενώ αποτελεί ενδιάμεσο στάδιο ενόψει της ολοκλήρωσης της συμφωνίας για σύναψη μεσο-μακροπρόθεσμου δανείου με στόχο τη βελτίωση της κεφαλαιακής δομής της εταιρείας».\nδικαιώματα εκπομπής CO2\nμονάδα στο Αλιβέρι


«Να φτάσουμε τον Απόλλωνα στο ψηλότερο σκαλοπάτι» – Apollon365\n«Να φτάσουμε τον Απόλλωνα στο ψηλότερο σκαλοπάτι»\nΚαλεσμένος στην εκπομπή «Γκολ και Θέαμα» στο ΡΙΚ ο πρόεδρος της ομάδας μαςΝίκος Κίρζης.\nΟι σημαντικότερες από τις τοποθετήσεις του:\nΓια τον αγώνα με τη Νέα Σαλαμίνα: «Με τα τελευταία μας παιχνίδια μας έμεινε μια μικρή φοβία. Αλλά ήταν μια καθαρή νίκη σε ένα γήπεδο που παραδοσιακά έχουμε δυσκολίες. Σημαντικό που κρατήσαμε το μηδέν. Στο τέλος αυτό που μετρά είναι οι τρεις βαθμοί».\nΓια το τι κρατά από την πρεμιέρα: «Η παρουσία της ΑΕΖ και της Καρμιώτισσας. Είδα όλο το παιχνίδι της ΑΕΖ, δεν πρόλαβα ολόκληρη την Καρμιώτισσα όμως έπαιξαν πάρα πολύ καλά».\nΓια την ΑΕΖ: «Παίξαμε φιλικό στο Κολόσσι με την ΑΕΖ και από τότε φάνηκε πόσο καλή ομάδα είναι. Ξεχώρισε από τότε ο Πάγκαλος, είναι πολύ καλός παίκτης. Είναι όμως ένας μαραθώνιος, υπάρχουν ακόμα 35 παιχνίδια. Δεν μπορούμε να κρίνουμε από τώρα, υπάρχει πολύς δρόμος».\nΓια τη συμμετοχή πολλών Κύπριων: «Είναι η πολιτική της εταιρείας από τότε που αναλάβαμε το 2012».\nΓια πιθανή μεταγραφή: «Δε ψαχνόμαστε για να βρούμε κάτι. Έχουμε αρκετές μέρες μπροστά μας. Για Χαμντανί τώρα το ακούω και δεν απαντώ σε υποθετικές ερωτήσεις. Νομίζω το πιο σημαντικό είναι πως η ομάδα είναι πλήρης. Είμαι πολύ ευχαριστημένος και φτάνει να συνεχίσουμε όπως ξεκινήσαμε. Ακόμα και στην Ευρώπη που με κάποια ατομικά λάθη χάσαμε την πρόκριση. Ξεκινήσαμε πολύ καλά στην Κύπρο και βλέπουμε το κάθε παιχνίδι ξεχωριστά. Να πάρουμε τρεις βαθμούς με τον Άρη και συνεχίζουμε».\nΓια τον αποκλεισμό: «Μας πείραξε πολύ. Με κάποια ατομικά λάθη χάσαμε την πρόκριση. Μπορούμε να χτίσουμε πάνω στις εμφανίσεις με την Γκρασχόπερς. Δεν είναι ομάδα της γειτονιάς, έχει προϋπολογισμό 20εκ. Δεν είμαστε στο σεργιάνι για παίκτη, αν βρεθεί κάτι θα το αξιολογήσουμε».\nΓια το αν βοηθά που ξέρει από ποδόσφαιρο: «Δεν περηφανεύομαι πως κατέχω από ποδόσφαιρο. Το σημαντικό είναι να έχεις και άτομα δίπλα σου που κατέχουν από ποδόσφαιρο και να παίρνεις τις αποφάσεις. Πάντα όμως με βάση το πλάνο μας. Όπως για παράδειγμα η χρησιμοποίηση νεαρών και Κύπριων στην ομάδα. Έχουμε τώρα και ένα προπονητή που επαυξάνει σε αυτή τη λογική».\nΓια τα εισιτήρια διαρκείας: «Είναι πολύ λίγα ναι. Είναι και για μας απογοητευτικό. Κάνουμε τεράστιες προσπάθειες για να είναι η ομάδα στα ψηλά. Δυστυχώς τα διαρκείας δεν αντικατοπτρίζουν την εικόνα του Απόλλωνα εντός γηπέδου. Διεκδικούμε το πρωτάθλημα, πήραμε δυο κύπελλα, μπήκαμε ομίλου, αλλά δεν έχουμε τα διαρκείας που θα θέλαμε. Όταν βγήκαν τα εισιτήρια του τελικού, έφυγαν έξι χιλιάδες σε μερικές ώρες. Αν είχαμε ακόμα έξι, θα τα εξαντλούσαμε. Υπάρχει απογοήτευση του κόσμου, για το χαμένο πρωτάθλημα, το κακό γήπεδο».\nΓια το τι κάνει στο ημίχρονο άμα χάνει ο Απόλλωνας: «Δεν σηκώνομαι από τη θέση του. Δεν πάω στα αποδυτήρια ούτε στο ημίχρονο ούτε μετά τον αγώνα και είμαι από τους λίγους προέδρους που δεν το κάνουν. Είναι η πολιτική μου αυτή. Δεν θεωρώ πως υπάρχει λόγος να είμαι εκεί ειδικά μετά τους αγώνες που η ένταση είναι μεγάλη».\nΟ στόχος του για τον Απόλλωνα: «Να φτάσουμε τον Απόλλωνα στο ψηλότερο σκαλοπάτι του κυπριακού ποδοσφαίρου. Να φεύγει ο κόσμος της ομάδας περήφανος από το γήπεδο. Δε γίνεται να κερδίζουμε πάντα, αλλά να είμαστε περήφανοι».\nΓια τα φαβορί: «Ο ΑΠΟΕΛ πάντα ξεκινά σαν φαβορί, είναι τέσσερις φορές πρωταθλητής. Η ΑΕΚ παρουσιάζει μια καλή ομάδα, ενώ και η Ομόνοια πάντα είναι εκεί. Η ΑΕΛ, με τον Πάμπο Χριστοδούλου θα έχει κι αυτή μια καλή ομάδα, την Ανόρθωση δεν την είδα. Αυτό που θέλουμε είναι να είναι όλοι εκεί για έχουμε ένα ανταγωνιστικό πρωτάθλημα».


Τύφλα να έχει το παστίτσιο- Μπιφτέκια με ανοιχτή γέμιση λαχανικών και μπεσαμέλ\n21 Αυγούστου 2020 | 7:13\nΜπιφτέκια με γέμιση λαχανικών και μπεσαμέλ για να τρώει η μάνα και του παιδιού να μη δίνει! Μία πολύ εύκολη συνταγή για ανοιχτά γεμιστά μπιφτέκια που είναι ότι πιο εντυπωσιακό και λαχταριστό έχετε δει!\nκιμάς μοσχαρίσιος 600 gr ή ανάμεικτο\nμπαγιατικο ψωμι 1 κούπα τριμμένο\nκρεμμυδι 1 μεγάλο ψιλοκομμένο ξερό\nδυοσμος Λίγο αποξηραμένος\nανάμεικτα λαχανικά 1 κούπα κατεψυγμένα ψιλοκομμένα\nαρακας 1 κούπες\nζωμό 1 κ.σ τζελ λαχανικών\nαλευρι 50 γρ\nγάλα 400 ml\nζωμό 1/2 τζελ λαχανικών\nπαρμεζανα 25 γρ. τριμμένη\nνερό 100 ml ζεστό\nπελτές ντομάτας 1 κ.σ\nΤσιγαρίζουμε το κρεμμύδι και το σκόρδο, ρίχνουμε τα κατεψυγμένα λαχανικά και τα σοτάρουμε κι αυτά. Ρίχνουμε τον αρακά με το υπόλοιπο μείγμα μας και τον σοτάρουμε. Μόλις σοταριστούν προσθέτουμε τον ζωμό λαχανικών και λίγο αλάτι με πιπέρι. Ανακατεύουμε καλά για να λιώσει ο ζωμός μας.\nΔείτε ακόμα Φανταστική Σουπίτσα με σουσαμάκι ζυμαρικό και κιμά για μωρά (6-18 μηνών)\nΠροσθέτουμε τον πελτέ σιγά – σιγά σε δυο δόσεις και στη συνέχεια βάζουμε τον άνηθο και τον μαϊντανό. Δεν ξεχνάμε να βάλουμε μια κούπα νερού και ανακατεύουμε καλά. Αφήνουμε να βράσει για 20 λεπτά.\nΤοποθετούμε τον κιμά σε ένα μπολ μαζί με το αυγό, το κρεμμύδι, το ψωμί, το αλάτι, το πιπέρι, τον δυόσμο, την κέτσαπ και ξεκινάμε να πλάθουμε με τα χέρια. Σταματάμε για λίγο με το πλάσιμο και προσθέτουμε το ελαιόλαδο. Συνεχίζουμε με το πλάσιμο. Προσθέτουμε το νερό, όμως καθώς το ρίχνουμε στο μείγμα μας βάζουμε το χέρι μας στη μέση.\nΔείτε ακόμα Κριθαράκι γιουβέτσι με κιμά κατσαρόλας !!! Είναι πεντανόστιμο και αρέσει σε όλους\nΣυνεχίζουμε το πλάσιμο και προσθέτουμε λίγο ακόμη νερό, με τον ίδιο τρόπο αν θεωρούμε ότι δεν έχει αρκετά υγρά. Έπειτα λαδώνουμε με ελαιόλαδο ένα πυρέξ μεγέθους 35×22 cm. Παίρνουμε μια μεσαίου μεγέθους μπάλα κιμά και την ανοίγουμε με τα δάχτυλα μας στη μέση σχηματίζοντας μια φωλιά. Το άνοιγμα της φωλιάς θα έχει 9 cm.\nΣτη συνέχεια, γεμίζουμε τις φωλιές μας με το μείγμα λαχανικών μας.\nΠαίρνουμε το ίδιο σκεύος που φτιάξαμε την γέμιση χωρίς να το καθαρίσουμε. Λιώνουμε το βούτυρο, Προτού λιώσει καλά προσθέτουμε το αλεύρι και συνεχίζουμε να ανακατεύουμε μέχρι να λιώσει τελείως το βούτυρο και να δημιουργηθεί ένα μείγμα που να θυμίζει ζύμη.\nΔείτε ακόμα Σας περίσσεψε κιμάς; φτιάξτε αυτή την γευστική τάρτα με κιμά και μανιτάρια\nΠροσθέτουμε τον ζωμό λαχανικών και συνεχίζουμε το ανακάτεμα. Στη συνέχεια, βάζουμε μια δόση γάλα και ανακατεύουμε. Μόλις ανακατέψουμε για λίγο προσθέτουμε λίγο ακόμη γάλα. Ανακατεύουμε καλά και προσθέτουμε λίγο ακόμη γάλα.\nΚαθώς ανακατεύουμε την μπεσαμέλ μας προσθέτουμε λίγο γάλα, μέχρι να γίνει παχύρρευστη και απαλή.\nΣβήνουμε την φωτιά και προσθέτουμε στην μπεσαμέλ το αυγό ανακατευοντας καλά. Στη συνέχεια βάζουμε το τυρί και ανακατεύουμε και πάλι. Μόλις γίνει η μπεσαμέλ την βάζουμε πάνω από τις φωλιές μας και βάζουμε λίγο επιπλέον τυρί.\nΠροσθέτουμε στο πυρέξ μας ζεστό νερό και λίγο πελτέ και ανακατεύουμε καλά το νερό με το πελτέ, ανακινώντας το πυρέξ. Ψήνουμε σε προθερμασμένο φούρνο στους 180 βαθμούς Κελσίου για 25 με 30 λεπτά.\nΔείτε το βίντεο με την εκτέλεση της συνταγής παρακάτω:\nΣκορδόψωμο με κιμά και λιωμένο τυρί σαν πιτσα\nΜακαρόνια ολικής άλεσης με κιμά και κουρκουμά νόστιμα και υγιεινά!


Ενοικιαζόμενες Βίλες και Σπίτια για Διακοπές στην Πάρο.\nΗ… άλλη «σταρ» του Αιγαίου\nΕύκολα μπορεί να πει κανείς πως η Πάρος είναι όλες οι Κυκλάδες σε ένα μόνο νησί, αφού σαν προορισμός ικανοποιεί τους πάντες. Από οικογένειες μέχρι singles και από παρέες μέχρι ερωτευμένα ζευγάρια. Στο δημοφιλέστερο σύμπλεγμα νησιών στο Αιγαίο, σας δίνει τη δυνατότητα να κάνετε πραγματικότητα τις διακοπές των ονείρων σας. Αν θέλετε να απολαύσετε τη θάλασσα, θα βρείτε παραλίες μικρές, μεγάλες, μυστικές ή φημισμένες. Αν θέλετε να ζήσετε ένα κυκλαδίτικο παραμύθι, θα σας χαρίσει άρωμα γιασεμιού και βουκαμβίλιας, κρυμμένα σοκάκια και ειδυλλιακά απογεύματα στο λιμανάκι της Νάουσας.\nΜπορεί να φημίζεται για τη νυχτερινή ζωή της και τα ξέφρενα beach parties, ωστόσο τα αυθεντικά κυκλαδίτικα χωριά της παραμένουν πεισματικά ανέγγιχτα και σας καλούν να τα ανακαλύψετε. Ορεινά και παραθαλάσσια χωριά, ήσυχα, εναλλακτικά και κοσμοπολίτικα λιμανάκια, παραλίες με άμμο και με βότσαλο, αρχαία ιστορία και αξιοθέατα, κουλτούρα και πολιτισμός, την καθιστούν χωρίς αμφιβολία την… άλλη «σταρ» του Αιγαίου.\nΈνα νησί με πολλά πρόσωπα\nΗ Νάουσα των… πειρατών, θα σας μεταφέρει μεμιάς σε άλλη εποχή, αφού το περιπετειώδες παρελθόν της ζωντανεύει σαν θρύλος μέσα από τα λιθόστρωτα στενά της. Το γραφικό της λιμάνι που στολίζεται από το ατμοσφαιρικό Κάστρο, το ρομαντικό ύφος που αποπνέει, οι μουσικές από τα μπαρ και η κίνηση στα εστιατόρια συνθέτουν ένα ζωντανό κινηματογραφικό σκηνικό που θα σας συναρπάσει. Μην παραλείψετε να κάνετε μια βόλτα στα σοκάκια και να ανηφορήσετε προς τον Άγιο Κωνσταντίνο. Εκεί θα απολαύσετε φοβερή θέα, ενώ οι ρομαντικοί θα επιδοθούν στη φωτογράφηση του μαγικού ηλιοβασιλέματος. Αν παρόλα αυτά κάποια στιγμή κουραστείτε από την πολυκοσμία, το νησί διαθέτει πολλούς κρυμμένους θησαυρούς και εναλλακτικές γωνιές για να ξαναβρείτε την χαμένη σας ηρεμία.\nΔύο χωριά της ενδοχώρας που αξίζει να επισκεφτείτε, είναι ο Πρόδρομος και η Μάρπησσα. Θα περπατήσετε τα δρομάκια και θα χαρείτε τα μικρά παραδοσιακά κυκλαδίτικα σπίτια, ενώ θα απολαύσετε θέα από τους παραδοσιακούς ανεμόμυλους. Μην παραλείψετε να βρεθείτε και στον Αμπελά, ένα γραφικό ψαροχώρι στα ανατολικά της Νάουσας που προσφέρεται για φαγητό, ενώ οι Λεύκες -ένα γραφικό χωριό χτισμένο το 16ο αιώνα- αποτελεί must σημείο για βόλτα στα σοκάκια.\nΕκατονταπυλιανή: Είναι από τα σημαντικότερα βυζαντινά μνημεία των Κυκλάδων αλλά και ολόκληρης της Ελλάδας. Βρίσκεται σε απόσταση 200 μέτρων από το λιμάνι στην πρωτεύουσα της Πάρου, την Παροικιά. Η εκκλησία είναι αφιερωμένη στην Παναγία και γι’ αυτό κάθε χρόνο στις 15 Αυγούστου γίνονται λαμπρές εκδηλώσεις.\nΕνετικό Κάστρο: Από τα πιο φωτογραφημένα σημεία της γραφικής Νάουσας, το Ενετικό της Κάστρο, αναδύεται μέσα από τη θάλασσα πίσω από το μικρό λιμάνι της με τα παραδοσιακά ψαροκάικα. Γνωστό και ως Καστέλι, εκπέμπει έναν ρομαντισμό και μια μυστηριακή ατμόσφαιρα που θα σας εντυπωσιάσει.\nΑρχαία Λατομεία Μαρμάρων: Βρίσκονται στην περιοχή Μάραθι της Πάρου και αν και είναι εγκαταλελειμμένα αξίζει να τα επισκεφτείτε. Είναι ο τόπος που στην αρχαιότητα παραγόταν το μοναδικό άσπρο ημιδιάφανο μάρμαρο που είναι διάσημο σε όλο τον κόσμο γιατί χρησιμοποιήθηκε στην κατασκευή αριστουργημάτων όπως, ό Ερμής του Πραξιτέλη και η Αφροδίτη της Μήλου.\nΑρχαιολογικό Μουσείο: Στο μουσείο αυτό μπορείτε να θαυμάσετε το χρονικό της ιστορίας του νησιού, με σημαντικά ευρήματα από τη Νεολιθική έως τη Ρωμαϊκή εποχή, πλούσια συλλογή από βάζα και γλυπτά.\nΦράγκικο Κάστρο: Στο υψηλότερο σημείο της Παροικιάς βρίσκεται το φράγκικο κάστρο από τον 13ο αιώνα. Σήμερα υπάρχει μόνο ένας τοίχος αλλά μπορείτε να επισκεφτείτε τριγύρω τις εκκλησίες που υπάρχουν.\nΒουτιές σε σμαραγδένια νερά\nΚολυμπήθρες : Ίσως η διασημότερη από τις παραλίες της Πάρου, με τα κρυστάλλινα, σαν πισίνα νερά της και τους σχηματισμούς των βράχων που δημιουργούν μικρές αμμουδιές, τις λεγόμενες κολυμπήθρες.\nΜοναστήρι: Οργανωμένη, με απαλή άμμο και πολύ ρηχά νερά, πλημμυρίζει από κόσμο και ενδείκνυται για οικογένειες με μικρά παιδιά.\nΦάραγγας : Πολλοί λένε ότι είναι η ομορφότερη παραλία του νησιού και ίσως να μην έχουν άδικο.\nΧρυσή Ακτή : Η χρυσαφένια αμμουδιά που υπονοεί το όνομά της εκτείνεται σε μήκος 700 μέτρων και ο αέρας της δημιουργεί τις ιδανικές συνθήκες για windsurfing.\nΣάντα Μαρία : Σχεδόν εξωτική άμμος, γαλαζοπράσινα νερά, πολυκοσμία, fun, beach parties και waters sports είναι ελάχιστα από όσα θα απολαύσετε εδώ.\nΛογαράς: Πανέμορφη κι αμμουδερή, με κρυστάλλινα νερά και περικυκλωμένη από ταβερνάκια. Όσοι κάνουν χρόνια διακοπές στο νησί ορκίζονται πως από αυτό το σημείο ξεκινά η πραγματική Πάρος.\nΛάγγερη : Απίθανα τυρκουάζ νερά και ηρεμία. Η ιδανική παραλία για τους γυμνιστές και για όσους δεν συμπαθούν τις οργανωμένες παραλίες.\nΠεζοπορία : Υπάρχουν πολλά μονοπάτια στην Πάρο τα οποία μπορείτε να περπατήσετε και να απολαύσετε τη φυσική ομορφιά του νησιού. Το ανοιξιάτικο σκηνικό γύρω είναι υπέροχο, καθώς οι πλαγιές είναι γεμάτες ανθισμένα λουλούδια, ενώ το καλοκαίρι θα σας μαγέψουν τα αρώματα από τους θάμνους.\nΙππασία : Μια από τις πιο ωραίες εμπειρίες που μπορείτε να απολαύσετε σε αυτό το νησί. Σε ένα μεγάλο κτήμα που αποτελείται από πολλά στρέμματα το «Kokou Riding Center», μπορείτε να μάθετε να ιππεύετε σε στιλ γουέστερν και να θαυμάσετε από κοντά υπέροχα άλογα.\nYachting : Λόγω της θέσης της στη μέση του Αιγαίου, η Πάρος αποτελεί ιδανική επιλογή για ιστιοπλοΐα καθώς η πρόσβαση σε πολλά και όμορφα γειτονικά νησιά είναι εύκολη και γρήγορη.\nSurf : Η Πάρος διατηρεί ηγετική θέση στις προτιμήσεις των φανατικών του είδους. Υπάρχουν οργανωμένες σχολές σε διάφορες παραλίες του νησιού, με πιο γνωστές τη Χρυσή Ακτή, τη Νέα Χρυσή Ακτή, τη Σάντα Μαρία και την Πούντα.\nΚαταδύσεις : Η Πάρος διαθέτει έναν πολύ όμορφο βυθό με πλούσια χλωρίδα, πολλά είδη ψαριών, δελφίνια, σπηλιές, ναυάγια σπάνιας ομορφιάς τα οποία θα έχετε τη δυνατότητα να δείτε από κοντά και να μην σταματάτε να φωτογραφίζετε.\nΤα παριανά τυριά, η ξυνομυζήθρα, το τουλουμίσιο, το λαδοτύρι και το ανθότυρο είναι ελάχιστα από τα ντόπια προϊόντα που μπορείτε να γευτείτε. Μην φύγετε από το νησί χωρίς να δοκιμάσετε τους φημισμένους ψαρομεζέδες με τη συνοδεία σούμας (την τοπική ρακί). Φυσικά, μην ξεχάσετε να δοκιμάσετε τα παστελάρια, αλλά και τους παραδοσιακούς ζαχαρομπακλαβάδες.\nBarbarossa: Δεν γίνεται να μην πάτε για φαγητό στα ολόλευκα τραπεζάκια του Barbarossa, δίπλα από το εκκλησάκι του Αϊ Νικόλα, στην άκρη του λιμανιού της Νάουσας. Τα εκλεκτά ντόπια πιάτα, αλλά και η παραδοσιακή ρεβιθάδα θα σας κάνουν να θέλετε να ξαναπάτε.\nΘέα: Στο λιμάνι της Πούντας, ένα εστιατόριο με θέα την Αντίπαρο που δίνει έμφαση στο καλό κρασί και την πολίτικη κουζίνα αλλά και το φρέσκο ψάρι. Η καπνιστή μελιτζανοσαλάτα, το ατζέμ πιλάφι, τα παστουρμαδοπιτάκια και τα πολίτικα κεφτεδάκια αποτελούν must επιλογές.\nΤο Μπουνταράκι: Στην άκρη του λιμανιού μια τίμια ψαροταβέρνα μακριά από τις άλλες, με τον κύριο Δημήτρη να μαγειρεύει τα καλύτερα της θάλασσας και του καλοκαιρινού λαχανόκηπου. Φημισμένοι κολοκυθοκεφτέδες, καλαμάρι γεμιστό και πολλά ωραία λαδερά.\nSousouro: Ένα μικρό όμορφο μαγαζί μέσα στα στενά της Νάουσας. Πλούσιο πρωινό, φρέσκοι και super foods, ενώ το βράδυ συνεχίζει με εξωτικά φρούτα να πρωταγωνιστούν σε cocktails.\nMario Restaurant: Σε ένα από τα καλύτερα εστιατόρια του νησιού ο Μάριος μπλέκει ελληνική και μεσογειακή κουζίνα. Σουβλάκι γαρίδας με σως αγριοράπανου, χταπόδι σχάρας με μπούκοβο και ντιπ κάππαρης, είναι ελάχιστα από όσα θα δοκιμάσετε.\nΧαμηλοθώρης: Το πιο φημισμένο ζαχαροπλαστείο του νησιού. Δοκιμάστε οπωσδήποτε ζαχαρομπακλαβά (ντόπιο γλυκό με αμύγδαλο, τριμμένο παξιμάδι, μέλι, πορτοκάλι και κανέλα), αλλά και το καρυδάτο.\nMatzourana: Μια από τις πιο φημισμένες και «πειραγμένες» κουζίνες του νησιού που συνδυάζει τη μεσογειακή κουζίνα με τα ντόπια υλικά. Δοκιμάστε οπωσδήποτε το συκώτι με πετιμέζι σταφίδες και ψητά κρεμμύδια, αλλά και το μοσχαράκι με κρασί.\nΗ Πάρος βρίσκεται στο κέντρο των Κυκλάδων. Λόγω της γεωγραφικής θέσης του νησιού, εκτελούνται καθημερινά δρομολόγια από και προς άλλα νησιά, ιδίως τους καλοκαιρινούς μήνες. Μπορείτε να φτάσετε ακτοπλοϊκώς με πλοία που αναχωρούν από την πρωτεύουσα, τόσο από τον Πειραιά και τη Ραφήνα όσο και από το Λαύριο. Με ferry boat που ξεκινά από τον Πειραιά το δρομολόγιο διαρκεί περίπου 5 ώρες, ενώ με high speed, που αναχωρεί από τον Πειραιά, το δρομολόγιο διαρκεί περίπου 3 ώρες.\nΗ Πάρος συνδέεται επίσης με τα εξής νησιά: Νάξος, Σαντορίνη, Σύρος, Αμοργός, Κύθνος, Σάμος, Ίος, Σίκινος, Φολέγανδρος, Θήρα, Ανάφη, Δονούσα, Αστυπάλαια.Από Ραφήνα αναχωρούν πλοία της Sea Jets και Hellenic Seaways για Τήνο, Μύκονο, Πάρο, Νάξο. Επίσης η Πάρος αποτελεί ενδιάμεσο σταθμό του δρομολογίου Ηράκλειο, Ίος, Νάξος, Πάρος, Μύκονος, Τήνος, Σκόπελος, Σκιάθος, Θεσσαλονίκη που πραγματοποιεί η εταιρεία GA Ferries. Επίσης μπορείτε να φτάσετε στην Πάρο και αεροπορικώς από Αθήνα και Θεσσαλονίκη. Οι πτήσεις charter από το εξωτερικό στο νέο αερολιμένα Πάρου, εγκαινιάζονται στις αρχές καλοκαιριού του 2017.


Αέρος δονητές υψηλής αντοχής. Δονητές αέρος μοναδικής ποιότητας. VSS - Tecnopneumatic Α.Ε.\nPrevious productΔονητές με πιστόνι\nNext productΔονητές τουρμπίνας\nΟι πνευματικοί δονητές της σειράς VSS είναι σχεδιασμένοι να λειτουργούν κάτω από αντίξοες συνθήκες σε περιβάλλον με υψηλή υγρασία και σκόνη. Έχουν σχεδιαστεί, κατασκευαστεί και ελεγχτεί στις εγκαταστάσεις της SOMAI στην Ιταλία και είναι ο καρπός μακρόχρονης εμπειρίας και εξέλιξης. - Πιστοποιημένο με CE - Μεγάλη διάρκεια ζωής - Χαμηλή στάθμη θορύβου - Χαμηλή κατανάλωση αέρος Εφαρμογές: - Καθαρισμός φίλτρων - Μεταφορά, συμπύκνωση και διαχωρισμός υλικών - Ομαλή λειτουργία μεταφορικών ταινιών - Καθαρισμός χοα\nΔΟΝΗΤΗΣ ΑΕΡΟΣ ΣΦΑΙΡΑΣ 15000rpm 73kg 250l/m 230000101\nΔΟΝΗΤΗΣ ΑΕΡΟΣ ΣΦΑΙPΑΣ 12000rpm 167kg 330l/m 230000102\nΔΟΝΗΤΗΣ ΑΕΡΟΣ ΣΦΑΙΡΑΣ 10000rpm 254kg 480l/m 230000103\nΔΟΝΗΤΗΣ ΑΕΡΟΣ ΣΦΑΙΡΑΣ 8000rpm 310Kg 620l/m


Ιβάν: «Πρώτα είμαι ΠΑΟΚ και μετά… όλα τα άλλα»\nΠριν από λίγες ημέρες και αμέσως μετά από την δημοσιοποίηση ενός ακόμη θεότρελου σεναρίου που παρουσίαζε τον Ιβάν Σαββίδη «συμπορευόμενο» με τον Βαγγέλη Μαρινάκη σε επιχείρηση αποσταθεροποίησης της Κυβέρνησης, στο σχόλιο μας το οποίο είχε στέρεη βάση και έγκυρη πληροφόρηση, αποδομήσαμε αυτή την ανοησία κι επιπρόσθετα παρουσιάσαμε και τη θέση του Ιβάν Σαββίδη όπως ακριβώς τη διατύπωσε με τη λακωνική δήλωση ότι δεν είναι ιδιοκτήτης βουλευτών.\nΕπίσης και με την προσθήκη για μια ακόμη φορά της διαβεβαίωσης του στο στενό του περιβάλλον ότι για αυτόν και την οικογένεια του ο ΠΑΟΚ είναι πάνω από όλους και από όλα. Αυτό ασφαλώς το γνωρίζουν πολύ καλά όσοι ζουν από κοντά τον συναισθηματία μεγαλομέτοχο του Δικέφαλου, ο οποίος σε κάθε ευκαιρία δεν παύει να τονίζει ότι για αυτόν οι αξιακοί κώδικες των Ποντίων, της Ελλάδας, της ορθοδοξίας και του ΠΑΟΚ είναι τα δικά του «ιερά και όσια» τα οποία ποτέ δεν πρόκειται να τα προδώσει. Το σχόλιο μας εκείνες τις ημέρες συζητήθηκε όπως ήταν επόμενο και μάλιστα κάποιοι αμφισβήτησαν τόσο την διάψευση ότι δεν υπάρχει ούτε υποψία συνεργασίας Σαββίδη – Μαρινάκη όσο και την απόλυτη τοποθέτηση του Ιβάν γύρω από το τι πιστεύει και υπηρετεί. Χθες μεγάλης κυκλοφορίας αθηναϊκή εφημερίδα σε ένα πολύ αποκαλυπτικό ρεπορτάζ της ήρθε να επιβεβαιώσει στο ακέραιο όλα όσα προ ημερών είχαμε καταθέσει εμείς γύρω από την όλη υπόθεση.\nΚαι μάλιστα το έκανε με εμφατικό τρόπο, παίρνοντας θέση και προσθέτοντας και στοιχεία τα οποία ως ένα σημείο ήταν και άγνωστα. Στο δισέλιδο αφιέρωμα» μας κατέθεσε επιπρόσθετα κι ενδιαφέρουσες θέσεις. Για αυτόν ακριβώς το λόγο κρίναμε σκόπιμο να αναδημοσιεύσουμε ένα μικρό μέρος από το εν λόγο ρεπορτάζ. Αξίζει τον κόπο να το διαβάσετε για να σχηματίσετε κι εσείς τη δική σας άποψη για όλα τα θεότρελα σενάρια που διακινούνται με στόχο να πλήξουν τον Ιβάν: «Ένα από τα συνηθισμένα, ανερμάτιστα και μάλλον επιπόλαια non papers του Μαξίμου, γιατί να διακρίνεις στον ορίζοντα ένα τόσο μεγάλο θέμα («σχέδιο αποστασίας») δεν απαντάς με non paper αλλά με αποκαλυπτικά στοιχεία και κορυφαίες Κυβερνητικές πρωτοβουλίες.\nΗ καινοτομία όμως βρίσκεται αλλού. Εκτός από το «συνήθη ύποπτο» Βαγγέλη Μαρινάκη, για πρώτη φορά έμπαινε στο κάδρο και ο Ιβάν Σαββίδης. Ένας επιχειρηματία που ουδέποτε έκρυψε τις καλές του σχέσεις με την Κυβέρνηση και ειδικά με τον ίδιο τον Πρωθυπουργό. Τι μεσολάβησε σε 14 μήνες και ο Ιβάν έγινε ξαφνικά συνωμότης και αρχιτέκτονας αποστασίας, βαδίζει χέρι – χέρι με τον «επάρατο» Μαρινάκη είναι ένα ερωτηματικό. Προφανώς η απάντηση εδώ είναι πολιτική. Η κυβερνητική πλειοψηφία αισθάνεται τη λαϊκή οργή και την κοινωνική αποδοκιμασία που προκάλεσαν οι πρωτοβουλίες για το Σκοπιανό. Επιπλέον την προηγούμενη εβδομάδα η περίφημη συμφωνία για το χρέος έσβησε και τις τελευταίες αυταπάτες για τα περίφημα «δώρα» που είχαν «πακετάρει» οι πιστωτές και θα τα έστελναν στο Μαξίμου. Μια κανονική συμφωνία χωρίς εκπλήξεις και ασφαλώς χειρότερη από εκείνες που διαπραγματευόταν η Κυβέρνηση Σαμαρά στα τέλη του 2014. Εδώ έρχεται η αποχώρηση Λαζαρίδη να συνδέσει με μια συγκυρία προϊούσας κατάρρευσης για την Κυβέρνηση, ενώ η συνεχής διάψευση των αυταπατών προκάλεσε νευρική κρίση στο Μαξίμου.\nΈνα απέραντο φρενοκομείο μπροστά στο χειρότερο εφιάλτη. Ένας - ένας οι βουλευτές αποχωρούν και φήμες για νέες αποσκιρτήσεις έρχονται από παντού. Εδώ, δύο τρία μικρά παρασκήνια απαραίτητα για την κατανόηση της μεγάλης εικόνας. Ο Πρωθυπουργός έχει γνωστοποιήσει σε συνομιλίες του ότι: «εγώ με 151 βουλευτές δεν κυβερνώ. Αν φτάσουμε εκεί, πάω σε εκλογές». Άρα το Γιώργο Λαζαρίδη μόλις ένα βήμα τον χωρίζει από το σημείο (εκλογικής) θραύσης. Μέχρι εδώ καμία έκπληξη. Η Κυβέρνηση που διαθέτει αστείρευτη γκάμα ταλέντων που συνωμοσιολογούν ασταμάτητα και παραληρηματικά, αδίστακτα και χωρίς πολύ σκέψη εξυφαίνει σενάριο Σαββίδη με την αποχώρηση Λαζαρίδη! Επειδή και στο παρελθόν αναφερθήκαμε στο θέμα και το αναλύσαμε σε επίπεδο οπαδικών σχέσεων αρκετών πολιτικών και μάλιστα κορυφαίων Υπουργών της σημερινής Κυβέρνησης, δεν χρειάζεται να επανέλθουμε. Μένουμε στη λακωνική δήλωση του Ιβάν ότι … δεν είναι ιδιοκτήτης βουλευτών αλλά και σε κάποιες δηλώσεις έμπιστου ανθρώπου του μεγαλομετόχου τις οποίες δημοσίευσε η αθηναϊκή εφημερίδα και οι οποίες έλεγαν πως ο Ιβάν έχει απομακρυνθεί τελείως από την πολιτική, νιώθοντας ότι τον πρόσδωσε η Κυβέρνηση στο θέμα που τον πονάει πιο πολύ από όλα, τον ΠΑΟΚ και την τιμωρία του, που είχαν σαν αποτέλεσμα να χαθεί το πρωτάθλημα. Αυτά επισημαίνει άνθρωπος που βρίσκεται πολύ κοντά στον Ιβάν και προσθέτει: «Μην μπερδεύεστε.\nΓια τον Σαββίδη ο ΠΑΟΚ βρίσκεται πολύ πιο πάνω από τις επιχειρήσεις του και από τις κινήσεις του στα εκδοτικά». Στο περιθώριο όλων αυτών των δηλώσεων διέρρευσαν και πληροφορίες ότι κορυφαίοι Υπουργοί θέλησαν να επικοινωνήσουν με τον Σαββίδη για να χαμηλώσουν οι τόνοι. Η απάντηση ήταν να τους χαμηλώσουν αυτοί που τους ανέβασαν. Ο Ιβάν δεν θέλει ούτε να ακούσει πλέον για πολιτική και δεν διστάζει αναφερόμενος στους δύο Υφυπουργούς Αθλητισμού Σταύρο Κοντονή και Γιώργο Βασιλειάδη, να τους θεωρεί υπεύθυνους για την «κλοπή» του πρωταθλήματος και για τη βαριά του τιμωρία. Συχνά ακούγεται να λέει: «Δεν θέλω να ακούσω ούτε το όνομα τους». Σχετικά με το σενάριο της σύμπραξης με το Μαρινάκη, ο Ιβάν όχι απλά είναι απόλυτος αλλά και οργισμένος όταν ακούει και μόνο ότι κάποιοι τόλμησαν να διανοηθούν από μέρους του κάτι τέτοιο.\nΥΓ: Εντυπωσιάζει ο νεαρός Λάμπρου. Ο Λουτσέσκου τρίβει τα χέρια του γιατί βλέπει ότι κάποιες εφεδρείες και ορισμένοι δανεικοί δείχνουν πως μπορούν να διεκδικήσουν άνετα θέση στο βασικό σχήμα (Χαρίσης, Κίτσιου, Μυστακίδης). Θολή η κατάσταση σε ότι έχει σχέση με τον Ουάρντα. Ελπίζουμε να μην γίνει το μεγάλο λάθος.\nΠΑΟΚ Ιβάν Σαββίδης Δημήτρης Μπούζας


Hμέρα έρωτα 1: Με σαγήνευσες - Pillowfights.gr\nHμέρα έρωτα 1: Με σαγήνευσες\nHome Hμέρα έρωτα 1: Με σαγήνευσες\nΕιρήνη Μπισιώτη 07/02/2022\nΓράφει η Ειρήνη Μπισιώτη.\nΕίναι Δευτέρα βράδυ. Αρχή μιας ατέλειωτης εβδομάδας υποχρεώσεων κι αποφασίζω να γιορτάσω το τέλος αυτής της ημέρας στο αγαπημένο μου μπαράκι. Καθώς στροβιλίζω το κρασί στο χέρι μου, παρατηρώ τον κόσμο γύρω μου σαν ένα παιδί που μόλις τώρα ανακαλύπτει τον κόσμο. Περιεργάζομαι τις κινήσεις των ανθρώπων, τα βλέμματά τους, τ’ αγγιγματα, τα γέλια τους, αισθάνομαι την αύρα τους κι ακολουθώ τις σκιές τους.\nΜέσα στη βαβούρα το βλέμμα μου συναντά ένα ζευγάρι. Τόσος κόσμος γύρω μου κι εκείνοι κλέβουν την παράσταση. Αναρωτιέμαι, τι είναι αυτό που τους κάνει μοναδικούς, ποιο είναι το φως τους. Ποιο μαγικό συστατικό έχει προστεθεί σ’ αυτή την εικόνα; Μοιάζουν αέρινοι, ίσως και λιγάκι απόκοσμοι. Υπάρχει μια ενέργεια γύρω τους, δεν τους ακουμπά κανείς. Κι είναι η σαγήνη του ενός προς τον άλλον που αφήνουν μόνο να υπάρξει.\nΤο ρήμα σαγηνεύω μεταφορικά σημαίνει παγιδεύω, ενώ έχει και τη σημασία «πιάνω ψάρια». Σκέφτομαι εσένα, χάνω για λίγο τη συγκέντρωσή μου. Τη σαγήνη για να την καταλάβεις, χρειάζεται πρώτα να τη γευθείς με όλες σου τις αισθήσεις. Σκέφτομαι εσένα ξανά. Πώς να σου την περιέγραφα;\nΑν είχε άρωμα θα ήταν ξυλώδες με νότες από σανταλόξυλο κι ένα κρυφό μπαχαρικό το οποίο θα σου έδινε την αίσθηση του μυστηρίου. Αν είχε γεύση θα ήταν ένα παλαιωμένο ουίσκι το οποίο σε κάθε γουλιά του σε μεθάει. Η αφή της θα ήταν ένα μεταξένιο ρούχο το οποίο γλιστράει από το χέρι σου σε κάθε άγγιγμά του, ενώ έχει μία μελωδία με νότες τζαζ. Η σαγήνη σε ταξιδεύει. Είναι δυο μάτια κι ένα βήμα που σε ακινητοποιεί, που σε κινεί, είναι το μόνο για το οποίο υπάρχεις.\nΗ σαγήνη είναι ενέργεια η οποία προέρχεται από μέσα σου και μου, είναι ο τρόπος που αρχίζει για μένα ο άλλος να γίνεται σημαντικός. Βγαίνει προς τα έξω με κύματα η έλξη που αισθάνομαι για κάποιον. Είναι μια εσωτερική διαδικασία η οποία αντικατοπτρίζει όλη την εικόνα που έχω για τον εαυτό μου όταν σε φλερτάρω, που έχεις για τον εαυτό σου όταν με πλησιάζεις. Είναι η μάχη μας ο ένας απέναντι στον άλλον, μια καποέιρα χορευτική και δυναμική μαζί.\nΚι όσο κι αν θελήσω κι εγώ να την εξηγήσω, πιστεύω πως όλα είναι μάταια όταν επιθυμήσεις να σαγηνεύσεις έναν άνθρωπο. Είναι μια τέχνη η οποία δε μαθαίνεται από καμία σχολή, κανένα σεμινάριο, κανένα μάθημα. Είτε υπάρχει αυτή η φλόγα και σιγοκαίει, είτε έχεις επιλέξει να την κρατήσεις σβηστή. Δε χρειάζεσαι κανένα φανταχτερό αξεσουάρ, εσώρουχο ή ρούχο. Το μόνο πραγματικά απαραίτητο είναι ν’ αφεθείς στη στιγμή όποια κι αν είναι αυτή. Να εστιάσεις στο πρόσωπο που σ’ ενδιαφέρει είτε είναι κοντά σου είτε στην άλλη άκρη του χώρου κι απλώς να δημιουργήσεις έναν άξονα μεταξύ σας.\nΕίμαι εγώ και κοιτάζω εσένα; Κάπως χάθηκα ξανά. Περνάει η ενέργειά σου και τρυπάει, σαν ρεύμα, τις αισθήσεις μου. Πάλλονται από τις ταλαντώσεις τα κύματα και οι συχνότητες χωρίς να έχουμε αγγιχτεί ακόμη. Χωρίς καν να έχουμε έρθει κοντά σωματικά, έχουμε ήδη έρθει κοντά ενεργειακά.\nΤο παιχνίδι όμως για να έχει ενδιαφέρον χρειάζεται κι εσένα κι εμένα. Χρειάζεται το ζευγάρι του μπαρ να ίπτανται από την ενέργεια που εκπέμπουν. Για να ξεκινήσεις να παίζεις, χρειάζεται να έχεις έχεις ακούσει το καμπανάκι που σημαίνει την έναρξη του ματς. Το διαπεραστικό σου βλέμμα, η ερωτική σου φωνή η οποία στ’ αυτιά μου θα ηχήσει σαν κάλεσμα, η μυρωδιά των μαλλιών μου καθώς περνάω ξυστά σου, η γεύση από το ποτό μου η οποία είναι εθιστική και θέλεις κι άλλο κι άλλο.\nΚαι το παιχνίδι δεν αλλάζει ποτέ, μόνο κυλάει και παίρνει μορφές και σχήματα, σαν τις χορευτικές φιγούρες. Είναι η στιγμή που καταλαβαίνεις ότι την πάτησες και καθόλου δε σε αφορά. Κάπως έτσι κι εκείνο το ζευγάρι του μπαρ. Ο ένας ζούσε για τον άλλον σ’ ένα παιχνίδι πέντε αισθήσεων. Σε κάθε λέξη, κάθε στροφή κάθε κοίταγμα, κάθε γουλιά που έβλεπες να χορταίνει τα στόματα, υπάρχει τώρα η ανάγκη για παραπάνω. Για λίγο ακόμη.\nΚοιτάζω τον καθρέφτη απέναντι. Είσαι εσύ. Κι είμαι εγώ. Το παιχνίδι μόλις ξεκίνησε.


**** ARC DE TRIOMPHE BY RESIDENCE HOTELS, ΒΟΥΚΟΥΡΈΣΤΙ ****\n19 Clucerului Street, Βουκουρέστι, Ρουμανία\nΤο ήσυχο Arc De Triomphe By Residence Hotels είναι ένα ξενοδοχείο 4 αστέρων που προσφέρει εξειδικευμένες υπηρεσίες και έχει φιλόξενη ατμόσφαιρα. Αυτό το ξενοδοχείο ξεκίνησε να λειτουργεί το 2002, και ανακαινίστηκε πλήρως το 2010.\nΤο ξενοδοχείο βρίσκεται σε τεράστια τοποθεσία μόλις λίγα λεπτά από επιχειρηματικά κέντρα και εκθεσιακά κέντρα. Το κατάλυμα απέχει 4 χλμ από το κέντρο της πόλης.\nΤα δωμάτια στο Arc De Triomphe By Residence Hotels διαθέτουν δωρεάν Wi-Fi, ανεξάρτητη ρύθμιση κλιματισμού, τηλεόραση LCD ευρείας οθόνης, ιδιωτική θυρίδα ασφαλείας και σίδερο και σιδερώστρα. Τα πολυτελή δωμάτια του ξενοδοχείου διαθέτουν θέα σε δρόμο. Οι επισκέπτες έχουν στη διάθεσή τους ιδιωτικά μπάνια που διαθέτουν ντους, σεσουάρ και πετσετέ μπουρνούζια σε κάθε δωμάτιο.\nΣτους επισκέπτες προσφέρεται πρωινό με μπουφέ που σερβίρεται στο λόμπι. Στο εστιατόριο που λειτουργεί όλο το 24ωρο, το οποίο σερβίρει ωραία πιάτα ιταλικής κουζίνας οι επισκέπτες μπορούν να χαλαρώσουν. Το μπαρ στον κήπο σερβίρει κρασιά, καφέδες και τσάγια.\nΟ σταθμός του μετρό Aviatorilor βρίσκεται σε απόσταση 10-λεπτών με τα πόδια. Το ξενοδοχείο απέχει περίπου 20 λεπτά οδικώς από το Henri Coanda International αεροδρόμιο.\nΤο ξενοδοχείο προσφέρει δωρεάν στάθμευση, ειδική αίθουσα καπνίσματος και ανελκυστήρα και παροχές τηλεδιάσκεψης, παροχές για συμπόσιο και προβολέα ταινιών για επιχειρηματίες και όλους τους επισκέπτες.\nΤο κατάλυμα προσφέρει κέντρο ευεξίας, δωμάτιο θεραπείας και τζακούζι καθώς και μασάζ σε όλο το σώμα, ατμόλουτρα και μασάζ ρεφλεξολογίας. Στις δραστηριότητες του ξενοδοχείου θα βρείτε τέννις επί χόρτου και σκουός.\nArc De Triomphe By Residence Hotels, Ρουμανία\nGrand ***** in Σόφια - website\nBalkan, A Luxury Collection ***** in Σόφια - website\nHilton ***** in Σόφια - website\nItalia *** in Σιένα - website\nEdelweiss *** in Γενεύη - website\nCentral Park **** in Σόφια - website\nAthena **** in Σιένα - website\nCornavin **** in Γενεύη - website\nThe Thief ***** in Όσλο - website\nChurchill **** in Γενεύη - website\nFiera **** in Βερόνα - website\nHilton **** in Στρασβούργο - website\nMilano *** in Βερόνα - website\nAnker *** in Όσλο - website\nDe La Faculte in Μασσαλία - website\nBest Western Trend *** in Πίλζεν - website\nCitotel Pax *** in Στρασβούργο - website\nAppart'hotel Vieux-port in Μασσαλία - website\nLe Grillon *** in Στρασβούργο - website\nThon Europa *** in Όσλο - website\nRoc Park **** in Μαρμπέλλα - website\nUlleval in Όσλο - website\nPalazzo Di Valli *** in Σιένα - website\nIbis Centre Gare *** in Στρασβούργο - website\nOdalys Appart'hotel Blancarde L'alhambra *** in Μασσαλία - website\nMarco Polo *** in Βερόνα - website\nLittle ** in Κάννες - website\nStudio Grand 261 in Κάννες - website\nChambres D'hotes D'endoume in Μασσαλία - website\nAlla Piazzetta in Βερόνα - website


Oι business των Αλ Θάνι στην Ελλάδα | Η ΚΑΘΗΜΕΡΙΝΗ\nΟι Αλ Θάνι όχι μόνον επισκέπτονται συχνά την Ελλάδα, αλλά την έχουν επιλέξει και ως έδρα ελλιμενισμού κάποιων εκ των mega yacht τους, όπως η «Al Mirqab», 133 μέτρων και αξίας 200 εκατ. δολ. θαλαμηγό τους.\n12.06.2017 • 19:44 12.06.2017 • 19:44\nΤι κοινό έχουν η Ζάκυνθος, η Κέρκυρα, τα 80 στρέμματα της Αρχιεπισκοπής Αθηνών στη Βουλιαγμένη, το Ελληνικό, τα χρυσωρυχεία της Χαλκιδικής και η ΓΕΚ ΤΕΡΝΑ; Το Κατάρ. Οι επενδύσεις του εμιράτου και της βασιλικής οικογένειας στην Ελλάδα έχουν λάβει τα τελευταία χρόνια σχεδόν θρυλικές διαστάσεις. Κάποιες είναι πραγματικές, κάποιες δεν προχώρησαν και κάποιες άλλες απλά δεν υπήρξαν ποτέ. Ολες όμως έρχονται τώρα δυναμικά στο προσκήνιο, καθώς το de facto εμπάργκο που επέβαλαν στο εμιράτο οι «αδελφές» αραβικές χώρες προκαλεί έντονη νευρικότητα στους εμπλεκομένους.\nΠοιες είναι, λοιπόν, οι business του Κατάρ στην Ελλάδα; Και από την άλλη, ποιοι Ελληνες επιχειρηματίες έχουν σημαντική έκθεση στο συγκεκριμένο κρατίδιο του Περσικού, ώστε να ανησυχούν για τις εκεί εξελίξεις; Η απάντηση είναι πιο σύνθετη απ’ ό,τι θα φανταζόταν κανείς. Το Κατάρ μέσω διαφόρων επενδυτικών, εταιρικών και άλλων σχημάτων, που όλα με τον έναν ή τον άλλον τρόπο συνδέονται με τη βασιλική οικογένεια των Αλ Θάνι, έχει τοποθετηθεί στην Ελλάδα σε ακίνητα, τράπεζες, ξενοδοχεία, ενέργεια και σε κάποιες εισηγμένες. Επίσης, ελληνικές ναυτιλιακές έχουν συμφέροντα στις εξαγωγές υγροποιημένου φυσικού αερίου από το εμιράτο. Αλλά ας αρχίσουμε από το τέλος. Το Κατάρ, ως ο μεγαλύτερος εξαγωγέας φυσικού αερίου στον πλανήτη, έχει συστήσει, μεταξύ άλλων, μια ναυτιλιακή κοινοπραξία με την ελληνικών συμφερόντων Maran Gas (Αγγελικούσης). H Maran Gas και η Nakilat, κρατική ναυτιλιακή του Κατάρ, ελέγχουν από κοινού τη Maran Nakilat, η οποία έχει στόλο 13 δεξαμενοπλοίων μεταφοράς υγροποιημένου φυσικού αερίου (LNG), η συνολική αξία του οποίου υπολογίζεται από τη VesselsValue στα επίπεδα των 2 δισ. δολαρίων. Την ίδια στιγμή, στην πρωτεύουσα του Κατάρ εκτελεί μεγάλο έργο, προϋπολογισμού 3,2 δισ. ευρώ, στη «Χρυσή Γραμμή» του μετρό της Ντόχα, η κοινοπραξία ALYSJ, επικεφαλής της οποίας είναι η ΑΚΤΩΡ. Από την άλλη, μεγάλες είναι και οι επενδύσεις του Κατάρ στην Ελλάδα. Αγαπημένη αδιαμφισβήτητα χώρα των Αλ Θάνι, οι οποίοι όχι μόνον την επισκέπτονται συχνά, αλλά την έχουν επιλέξει ως έδρα ελλιμενισμού κάποιων εκ των mega yacht τους, όπως το Al Mirqab, την 133 μέτρων και αξίας 200 εκατ. δολαρίων θαλαμηγό τους, που στα χαρτιά ανήκει στον Καταρινό σεΐχη Χαμάντ μπιν Γιασίμ μπιν Τζάμπερ μπιν Μοχάμεντ μπιν Αλ Θάνι. Συγγενή δηλαδή του σεΐχη Ταμίμ μπιν Χαμάντ αλ Θάνι, που είναι ο μονάρχης του Κατάρ από τις 25 Ιουνίου του 2013.\nΤον πρώην σεΐχη μπορεί κανείς να τον συναντήσει συχνά στην Κέρκυρα, αλλά και σε άλλα νησιά του Ιονίου και όχι μόνον, καθώς εκτός του ότι αρέσουν τόσο σε αυτόν όσο και στη δεύτερη σύζυγό του, σεϊχά Μόζα μπιν Νασέρ αλ Μισνέντ, πιστώνεται και την εξαγορά του ξενοδοχείου Μιραμάρε στην Κέρκυρα, αλλά και τις επενδύσεις στη Ζάκυνθο και την Οξυά στις Εχινάδες. Οι τελευταίες δύο επενδύσεις καρκινοβατούν ακόμα λόγω σημαντικών νομικών προβλημάτων. Ομως, άλλες επενδύσεις που έγιναν από την οικογένεια των Αλ Θάνι ή βραχίονες του κραταιού κρατικού ταμείου του εμιράτου, του Qatar Investment Authority, είχαν πολύ καλύτερη τύχη. Αλλες πάλι όχι. Επίσης, το Κατάρ είναι εδώ και χρόνια μεταξύ των μετόχων της Alpha Bank, ενώ συμμετείχε στις τελευταίες ανακεφαλαιοποιήσεις και άλλων ελληνικών τραπεζών. Μια άλλη σημαντική επένδυση του εμιράτου στην Ελλάδα, της τάξης των 58 εκατ. δολαρίων, είναι αυτή της Qatar Petroleum International στο μετοχικό κεφάλαιο της μονάδας ηλεκτροπαραγωγής ΗΡΩΝ ΙΙ με ποσοστό 25% όπου συνυπάρχει πλέον με τη ΓΕΚ ΤΕΡΝΑ και την GDF Suez. Αλλη επένδυση είναι, τέλος, ενός επίσης γαλαζοαίματου Καταρινού, του σεΐχη Χαλίντ μπιν Γιασίμ αλ Θάνι, που είχε αγοράσει το 5,1% της MLS Πληροφορική.\nΥπάρχουν και πολύ μεγαλύτερες επενδύσεις στην Ελλάδα, που όμως δεν «περπάτησαν». Η μία είναι στο Ελληνικό, στην πρώτη φάση της ιδιωτικοποίησης του οποίου υπήρχε ενδιαφέρον, για να αποσυρθεί μετά. Ομως επανήλθε, αλλά χωρίς να κατατεθεί τελικά δεσμευτική προσφορά. Από τον Περσικό Κόλπο ισχυρίζονται πως γι’ αυτό ευθύνεται η ασάφεια κάποιων κρίσιμων όρων της ιδιωτικοποίησης. Ως γνωστόν, το Ελληνικό δόθηκε αλλού. Αλλού δόθηκε και η «Ελληνικός Χρυσός», στην οποία είχε δρομολογηθεί συμμετοχή των Αράβων και μάλιστα με πανηγυρική υπογραφή συμφωνίας με τον τότε πρωθυπουργό Γ. Παπανδρέου. Συμφωνία η οποία, όμως, τελικά επίσης δεν προχώρησε. Αλλη «επιχειρηθείσα» επένδυση του Κατάρ ήταν το «παγωμένο» μνημόνιο επενδύσεων που είχε υπογραφεί (επίσης με πανηγυρικό τρόπο το 2010 στη Νέα Υόρκη), μεταξύ του σεΐχη Χαμάντ μπιν Χαλίφα αλ Θάνι και του Γ. Παπανδρέου. «Πάγωσε», κατά τους Καταρινούς, εξαιτίας των τότε κυβερνητικών χειρισμών. Μεγάλο ήταν το ενδιαφέρον της βασιλικής οικογένειας και για τα 82 στρέμματα της Αρχιεπισκοπής Αθηνών στη Βουλιαγμένη. Μάλιστα κάποιοι ισχυρίζονται πως το συγκεκριμένο project παραμένει «ολοζώντανο».


Τον βρήκαν κρεμασμένο σε μια ελιά μετά από πέντε μέρες\nΜε τον το πιο τραγικό τρόπο έληξε η υπόθεση εξαφάνισης ενός 60χρονου άνδρα στην Κρήτη καθώς κατά τη διάρκεια των ερευνών, βρέθηκε κρεμασμένος σε μία ελιά!\nΠρόκειται για έναν 60χρονο από τη Μεγάλη Βρετανία τα ίχνη του οποίυο είχαν χαθεί από τις 27 Αυγούστου, όπως δήλωσε στους αστυνομικούς η σύζυγός του.\nΣήμερα όμως, οι έρευνες των Αρχών οδήγησαν σε ένα τραγικό θέαμα. Ο 60χρονος, βρέθηκε απαγχονισμένος σε μία ελιά σε περιοχή του Δήμου Πλατανιά με τις Αρχές να οδηγούνται στο συμπέρασμα ότι πρόκειται για αυτοκτονία.\nΤο άψυχο σώμα του 60χρονου, σύμφωνα με το ekriti.gr, βρέθηκε από πυροσβέστη που συμμετείχε στις έρευνες. Ο 60χρονος και η σύζυγός του ήταν μόνιμοι κάτοικοι του Δήμου Πλατανιά.


Με το κλίμα σιγά σιγά να βαραίνει, τις ημέρες των Χριστουγέννων να απομακρύνονται βασανιστικά και την εξεταστική να πλησιάζει, χρειαζόμουν κάτι ευχάριστο, κάτι ελπιδοφόρο, ένα χάδι μεταμορφωμένο σε ταινία. Χώθηκα, λοιπόν, στη θεσούλα, ξεφορτώνοντας τις έγνοιες μου.\nΗ ιστορία περιστρέφεται, γύρω από 3 άτομα. Η Gretta (Keira Knightley) και ο Dave (Adam Levine) είναι ερωτευμένοι και ζευγάρι, από το κολέγιο, με μεγάλο τους πάθος, τη μουσική. Μετακομίζουν στη Νέα Υόρκη , όπου ο Dave υπογράφει συμβόλαιο, σε μία σπουδαία δισκογραφική εταιρία και σύντομα κυριεύεται από τη δόξα, εγκαταλείποντας την αγαπημένη του. Απογοητευμένη η Gretta, στο τελευταίο της βράδυ στην πόλη, συναντά τον Dan (Mark Ruffalo), έναν μουσικό παραγωγό, σακατεμένο από τη ζωή. Εκείνος βλέπει στο πρόσωπό της το επόμενο μεγάλο αστέρι της μουσικής σκηνής και η συνεργασία τους θα τους φέρει μια καινούρια αρχή στις ζωές τους.\nΟ John Carney επιστρέφει, μετά το Once, τη μουσική ρομαντική κομεντί, που είχε σημειώσει μεγάλη επιτυχία το 2007, σε μία παρόμοια ταινία, ποντάροντας περισσότερα, αυτή τη φορά, στο Cast του. Η Keira Knightley συνοδεύει τη ταινία, με τις γλυκές μουσικές μελωδίες της και τον ευγενικό της χαρακτήρα, ενώ ο Mark Ruffalo κερδίζει τον θαυμασμό και την εμπάθειά μας, υποδυόμενος εξαιρετικά έναν μουσικό παραγωγό, όπου η ζωή του γκρεμίστηκε σε μια βραδιά. Στο ντεμπούτο του στην υποκριτική, ο Adam Levine δεν ήταν κακός στο ρόλο του τραγουδιστή, ένα αντικείμενο που κατέχει, δίχως όμως να μας δείχνει σημάδια ανερχόμενου ταλέντου.\nΜια ευχάριστη ρομαντική κομεντί, που δεν εμβαθύνει σε μεγάλους προβληματισμούς. Ένα δημιούργημα, με αυτοσκοπό να μας αλλάξει τη διάθεση, να μας κάνει να γελάσουμε, να μας γεμίσει όρεξη για χορό και να μας θυμίσει πως αν πιστεύουμε στις δυνάμεις μας, ποτέ δεν θα βγούμε χαμένοι. Αναμφισβήτητα, δεν αποτελεί ταινία φαινόμενο, αλλά είναι, άραγε, αυτό το ζήτημα σε κάθε παραγωγή; Ή μήπως το κυριότερο είναι να μας αρέσει το αποτέλεσμα ; Εγώ θα συμφωνήσω με το δεύτερο. Η ζωή, πολλές φορές, μας φέρνει αναποδιές. Κάπου εκεί, το μόνο που χρειαζόμαστε είναι απλά ένα χαμόγελο και ο John Carney μου το προσέφερε.\nΗθοποιοί: Keira Knightley , Mark Ruffalo , Adam Levine , James Corden , Hailee Steinfeld\nNew videoclip: Flying Lotus – Coronus, The Terminator


ΘΕΟΦΑΝΙΑ ΜΕ ΤΟ ΙΟΥΛΙΑΝΟ ΗΜΕΡΟΛΟΓΙΟ ΣΤΗΝ ALANYA ΤΗΣ ΜΗΤΡΟΠΟΛΕΩΣ ΠΙΣΙΔΙΑΣ - ΕΚΚΛΗΣΙΑ ONLINE\nΤετάρτη, 20 Ιανουαρίου 2021 22:20\nΑρχική » ΝΕΑ » ΘΕΟΦΑΝΙΑ ΜΕ ΤΟ ΙΟΥΛΙΑΝΟ ΗΜΕΡΟΛΟΓΙΟ ΣΤΗΝ ALANYA ΤΗΣ ΜΗΤΡΟΠΟΛΕΩΣ ΠΙΣΙΔΙΑΣ\nΘεοφάνια στην Alanya της Τουρκίας, με το Ιουλιανό ημερολόγιο (19-1-2021), από τον π. Κωνσταντίνο Shevchenko, εφημέριο του Ι. Ναού της Παναγίας Πισιδιώτισσας, της Ιεράς Μητροπόλεως Πισιδίας.\nΜετά την Ακολουθία στο Ναό, ο π. Κωνσταντίνος, ο οποίος κατάγεται από το Καζάν της Ρωσίας, αγίασε τα νερά της θάλασσας με τον Τίμιο Σταυρό, παρουσία Ορθοδόξων ρωσόφωνων πιστών.\nΚαιρός αύριο: ΕΜΥ Έκτακτο δελτίο για Πέμπτη 21 ΙανουαρίουΤΟ ΜΗΝΥΜΑ ΤΗΣ ΚΥΡΙΑΚΗΣ «Η ΘΕΡΑΠΕΙΑ ΤΟΥ ΤΥΦΛΟΥ»


Κτητικότητα Περιεχομένου: Δικό ΜΟΥ! – διαδικτυογράφος\nPosted By Φοίβη Sep 14, 2016\nΜα δεν είναι γλειφιτζούρι… Κάποια στιγμή, είναι πρακτικά σημαντικό το να αποδεχτούμε όλοι όσοι ζούμε από το διαδίκτυο, πως ό,τι ποστάρεται σε αυτό δεν μας ανήκει. Αντιλαμβάνομαι ότι ακούγεται τελείως άδικο -ή και ανιδιοτελές κατά μία έννοια- το όλο concept, ιδίως από τη στιγμή που έχεις πληρώσει για content (ή πληρωθεί, αντίστοιχα). Πνευματικά δικαιώματα, σε επίπεδο επαγγελματικής γραφής στο διαδίκτυο, δεν υπάρχουν. Τουλάχιστον όχι ακόμη. Εδώ δεν υπάρχει καλά-καλά νομοθεσία στην Ελλάδα που να προστατεύει, να προνοεί κλπ.. Το σημαντικό είναι να ξεφύγουμε από τα «θέματα περηφάνιας», τα «πρέπει», τα «ιδιοκτησιακά» ζητήματα.\nΜην σε αγχώνει το γεγονός ότι ο ανταγωνιστής σου ενδέχεται (θεώρησέ το δεδομένο) να κλέψει το περιεχόμενό σου\nΈχω δει επανειλημμένως κείμενά μου και τίτλους να κλέβονται αυτούσια. Ακόμη κι από «συναδέλφους», που υποτίθεται ότι με τη δουλειά που εκθέτουν στο σάιτ τους, αποδεικνύουν εμπράκτως στον πελάτη τις δυνατότητές τους. Δηλαδή άλλες ιδέες και διατυπώσεις από τα «Δείγματα Γραφής», το «Είμαστε επικοινωνιακοί τύποι» ή το «Γεια είμαι η… και είμαι καλά», δεν υπάρχουν; Μα φυσικά. Αν είσαι κειμενογράφος και μάλιστα καλός, προσπάθησε να το κάνεις καλύτερα… Αλλά αν κανείς βαριέται, είναι κακός στη δουλειά του ή σκέφτεται δόλια «ποιος θα το ανακαλύψει μωρέ;», αυτή είναι η «φυσική» του διέξοδος: το λεγόμενο clopy-paste. Η δίχως ηθική βαρύτητα, επιλογή. Και για να το «κλείσω» εδώ: ντρέπομαι που συγκεκριμένοι τέτοιοι κειμενογράφοι, λαμβάνουν χρήματα για τις «υπηρεσίες», ιδέες, αντιγραφές τους.\nΣτο θέμα μας: Μην σε αγχώνει το γεγονός ότι ο ανταγωνιστής σου ενδέχεται (θεώρησέ το δεδομένο) να κλέψει τα κείμενά σου, τα άρθρα, το περιεχόμενό σου. Προχώρησε παρακάτω! Εάν η ιστοσελίδα σου είναι αρχαιότερη, θα έχεις σίγουρα περισσότερο content και υψηλότερη θέση στην κατάταξη των μηχανών αναζήτησης. Γιατί, απλούστατα, πόσταρες ΠΡΩΤΟΣ το εν λόγω περιεχόμενο.\nΈχεις πάντοτε τη δυνατότητα να συνεχίσεις να παράγεις περιεχόμενο\nΕάν η (τεχνική) ποιότητα της ιστοσελίδας σου είναι αμφιλεγόμενη ή κακή και έχεις χασούρα, ναι, ο ανταγωνισμός ίσως δώσει τη χαριστική βολή. Έχεις, όμως, πάντοτε τη δυνατότητα να συνεχίσεις να παράγεις περιεχόμενο, το οποίο θα σε βοηθήσει όπως και να έχει. Και πάλι, εφόσον πρώτος εσύ θα το προβάλλεις μέσω του σάιτ σου, το original content καταχωρείται ως δικό σου.\nΝαι, είναι ένας αέναος κύκλος· ένα παιχνίδι που δεν κερδίζεται εύκολα στα σημεία, ούτε μπορείς να διασφαλίσεις την έκβαση. Εκείνο που μπορείς πάντοτε και μόνο να κάνεις, είναι να επιμένεις. Να ανεβάζεις πρωτότυπο περιεχόμενο, να βελτιώνεις την εμπειρία του χρήστη και τις τεχνικές προδιαγραφές του ψηφιακού σπιτιού σου και να το φροντίζεις αδιάκοπα, επενδύοντας -έστω και σε μικρές δόσεις- σε αυτό.\n(διάβασε κι αυτό το άρθρο: Digital Activism)\nTags: clopy-paste, custom made κείμενα, SEO, ανοιχτότητα, γραφή για ιστοσελίδα, γραφή στο Internet, διαδικτυακή κειμενογραφία, διαδικτυογραφία, διαδικτυογράφος, επαγγελματίας κειμενογράφος, επαγγελματική κειμενογραφία, κείμενα για site, κείμενα για ιστοσελίδες, κειμενογραφία, κειμενογράφος, παραγωγή γραπτού περιεχομένου, παραγωγή λεκτικού περιεχομένου, παραγωγή περιεχομένου, παραγωγή πνευματικού περιεχομένου, πνευματική ιδιοκτησία, πρωτότυπα κείμενα, πρωτότυπη γραφή\nPrevious Previous post: Καλύτερα λιγότεροι και πολύ δυνατοί όροι…\nNext Next post: Δειγματοληψία γραφής (όχι αίματος…)


Εφαρμογή Κανονισμού Ενεργειακής Απόδοσης Κτιρίων • Greenbuilding\nΣύμβουλος έργου Εξοικονομώ\nΆδεια Λειτουργίας Επιχ/σεων\nΆδεια Μικρής Κλίμακας 4495\nΜελέτη φυσικού αερίου\nΒεβαίωση μηχανικού Νόμου 4495/2017\nStatic mixer - στατικοί ανάμεικτες\nMixer heat exchanger\nΝέα για την Ενέργεια\nΆδειες , Πιστοποιητικά & Real Estate\nΑνακαίνιση και Κατασκευές\nΘέρμανση, Κλιματισμός & Ζεστό Νερό\nΘερμοσίφωνες - Ζεστό Νερό\nΕφαρμογή του νέου Κανονισμού Ενεργειακής Απόδοσης Κτιρίων.\nΕνεργειακό Πιστοποιητικό Συμβουλές και Νέα\nBuildingcert - Κανονισμός Ενεργειακής Απόδοσης Κτιρίων 2017\nΑπό τη Δευτέρα 27 Νοεμβρίου ξεκινά η εφαρμογή του Κανονισμού Ενεργειακής Απόδοσης Κτιρίων 2017 (Κ.Εν.Α.Κ.), καθώς και του αντίστοιχου λογισμικού που υποστηρίζει το έργο των ενεργειακών επιθεωρητών, μετά τη δημοσίευση, σήμερα, στην Εφημερίδα της Κυβερνήσεως (ΦΕΚ Β' 4108/23.11.2017) των διορθώσεων γραφικών σφαλμάτων που είχαν εντοπιστεί στη δημοσίευση της σχετικής απόφασης του Υπουργείου Περιβάλλοντος και Ενέργειας.\nΟλοκληρώθηκε η αναβάθμιση του buildingcert.gr, ωστε να υλοποιείται η Αριθμ. ΔΕΠΕΑ/οικ.182365/17/17.10.2017 ΥΑ «Έγκριση και εφαρμογή των Τεχνικών Οδηγιών TEE για την Ενεργειακή Απόδοση Κτιρίων» (ΦΕΚ Β΄ 4003/17.11.2017).\nΟι ενεργειακές επιθεωρήσεις κτιρίων, συστημάτων θέρμανσης και κλιματισμού υποβάλλονται στο ηλεκτρονικό Αρχείο Επιθεώρησης Κτιρίων μόνο με τη νέα έκδοση λογισμικού ΤΕΕ-ΚΕΝΑΚ 1.31.\nΌσοι ήδη χρησιμοποιούν παλαιότερη έκδοση ΤΕΕ-ΚΕΝΑΚ μπορούν να χρησιμοποιήσουν την νέα με τους ίδιους κωδικούς χωρίς επιπλεόν χρέωση.\nΓια την εγκατάσταση της νέας έκδοσης δεν απαιτείται η απεγκατάσταση της 1.29.\nΣτη ΔΕΠΕΑ/οικ.182365/17.10.2017 απόφαση του Υπουργού Περιβάλλοντος και Ενέργειας «Έγκριση και εφαρμογή\nτων Τεχνικών Οδηγιών TEE για την Ενεργειακή Απόδοση Κτιρίων» που δημοσιεύθηκε στο ΦΕΚ 4003/17.11.2017\n(τ. Β’), γίνονται οι παρακάτω διορθώσεις:\nΜε την απόφαση αυτή (ΦΕΚ Β΄4003/17.11.2017), που υπέγραψε ο Υπουργός, Γιώργος Σταθάκης, εγκρίθηκαν οι Τεχνικές Οδηγίες του Τεχνικού Επιμελητηρίου (ΤΟΤΕΕ), που αφορούν την ενεργειακή απόδοση κτιρίων και πιο συγκεκριμένα, οι τεχνικοί κανόνες/προδιαγραφές για την εφαρμογή του Κ.Εν.Α.Κ. 2017. Έτσι, από την ερχόμενη Δευτέρα τίθεται σε λειτουργία το πληροφοριακό σύστημα έκδοσης Πιστοποιητικών Ενεργειακής Απόδοσης (ΠΕΑ), που καθίσταται πλέον υποχρεωτικά, καθώς και η εφαρμογή του ΚΕΝΑΚ 2017 και των αντίστοιχων ΤΟΤΕΕ.\nΠηγή: ΥΠΕΚΑ & Buildingcert\nΕνεργειακή Επιθεώρηση για οικονομία και άνεση\nΕνεργειακή επιθεώρηση - Οφέλη. Ο έλεγχος και η Ενεργειακή Επιθεώρηση της Greenbuilding στην πραγματικότητα, μπορούν να σας εξοικονομήσουν χρήματα μειώνοντας αισθητά τους λογαριασμούς κοινής ωφέλειας.…\nΕγγραφείτε στο Blog μας.\nΕνημέρωση για Κατασκευή, Ανακαίνιση και Εξοικονόμηση Ενέργειας.\nΕνεργειακή κλάση, βαθμίδες και κατηγορίες στα ακίνητα\nΕνεργειακό πιστοποιητικό βαθμίδες: Έχει αρχίσει πλέον να γίνεται γνωστό το ενεργειακό πιστοποιητικό , τι είναι, που και πότε απαιτείται, πόσο κοστίζει και πως βγαίνει. Ποιες όμως είναι…\nΥποβολή δικαιολογητικών Εξοικονομώ Αυτονομώ\nΥποβολή δικαιολογητικών Εξοικονομώ:Πάμε να δούμε ποια είναι τα απαραίτητα δικαιολογητικά για υποβολή στο πρόγραμμα εξοικονομώ αυτόνομο και πότε ξεκινά η διαδικασία της υποβολής. Διαβάστε όλο…\nΣωστή θέρμανση για να μην υποφέρετε άλλο χειμώνα\nΒελτίωση του συστήματος θέρμανσης: Οικονομία και ασφάλεια.\nΒελτίωση του συστήματος θέρμανσης: Ακολουθείστε τα 5 άπλα βήματα που περιγράφουμε για να έχετε μια καλή θέρμανση τον χειμώνα. Βελτίωση του συστήματος θέρμανσης Κάθε σύστημα θέρμανσης θέλει τον…\nΕξοικονομώ Αυτονομώ & Greenbuilding Διαμερίσματα και Πολυκατοικίες\nΘερμομόνωση με την Greenbuilding\nΕξοικονόμηση ενέργειας στο σπίτι & το γραφείο-Κατασκευή Greenbuilding\nΦυσικό Αέριο, μελέτη κατασκευή για θέρμανση φυσικού αερίου.\nΈκδοση Τοπογραφικού Διαγράμματος ΕΓΣΑ'87\nΕξοικονομώ και αυθαίρετα / Νομιμοποίηση.\nΕξοικονομώ κατ οίκον σε Διαμέρισμα Πολυκατοικίας.\nΑνακαίνιση του Σπιτιού: Οδηγός για όλες τις εργασίες ανακαίνισης\nΤι είναι οι ηλιακοί θερμοσίφωνες: λειτουργία, απόδοση και οφέλη\nΜπόιλερ Βεβιασμένης Κυκλοφορίας για ζεστό νερό σε λεβητοστάσιο\nΚαλύμματα Ηλιακών Θερμοσιφώνων για όλες τις διαστάσεις.\nΗλιακός Θερμοσίφωνας Nobel Classic 160 λίτρων – 160lt/3.0m²\nΗλιακός Θερμοσίφωνας Nobel Classic 200 λίτρων – 200lt/2.6m²\nΗλιακός Θερμοσίφωνας Nobel Classic 200 λίτρων – 200lt/4.0m²


Η Binance ξεκίνησε, αθόρυβα, το Paypal των κρύπτο – Crypto Hellenic Bloc\nPosted on 3 Φεβρουαρίου 2021 by Borealis\nΤο Binance exchange ξεκίνησε, σεμνά και ταπεινά, το Binance Pay, ένα είδος Paypal των κρύπτο! Οι χρήστες μπορούν να χρησιμοποιήσουν τα κρύπτο πορτοφόλια τους για να κάνουν αγορές. Οι προμηθευτές μπορούν να μετατρέψουν τις πληρωμές που δέχονται μέσω του Binance Pay από το Binance stablecoin σε ευρώ.\nΤο ανταλλακτήριο κρυπτονομισμάτων τρέφει μεγάλες ελπίδες για το Binance Pay, το οποίο βρίσκεται προς το παρόν σε έκδοση beta.\nΗ Binance, το μεγαλύτερο ανταλλακτήριο κρυπτονομισμάτων στον κόσμο σε όγκο συναλλαγών, δεν είναι ικανοποιημένη με το να ζητάει από τους πελάτες της απλά να αγοράζουν Bitcoin και άλλα νομίσματα. Θέλει να ενισχύσει τη ζήτηση, βοηθώντας τους χρήστες ανθρώπους να χρησιμοποιούν τα κρυπτονομίσματα στις καθημερινές τους συναλλαγές.\nΤο παγκόσμιας εμβέλειας ανταλλακτήριο, ανακοίνωσε νωρίς σήμερα στην εικονική του εκδήλωση Binance Blockchain Week, ότι την περασμένη Παρασκευή ξεκίνησε «κρυφά» μια έκδοση beta του Binance Pay, την κρύπτο- απάντησή του στο PayPal.\n«Το Binance Pay είναι μια τεχνολογία πληρωμών με κρυπτονομίσματα ανέπαφη, διεθνής και ασφαλής, που σχεδιάστηκε από την Binance», αναφέρεται επεξηγηματικά στην ιστοσελίδα του ανταλλακτηρίου.\n«Το Binance Pay (beta) σάς επιτρέπει να πληρώνετε και να πληρώνεστε σε κρυπτονομίσματα, από τους φίλους και την οικογένειά σας, σε όλο τον κόσμο, χωρίς σύνορα.»\nΟ Διευθύνων Σύμβουλος της Binance, Changpeng «CZ» Zhao, στην ομιλία του προς το κοινό της διαδικτυακής εκδήλωσης Binance Blockchain Week: «Πιστεύουμε ότι οι πληρωμές είναι μία από τις πιο αυτονόητες περιπτώσεις χρήσης των crypto.»\nΑλλά αντιμετωπίζουμε ορισμένες προκλήσεις, είπε. Η μεγαλύτερη δυσκολία είναι οι έμποροι να διαθέτουν συστήματα για την αποδοχή νομισμάτων (ενν. κρύπτο) που η συντριπτική πλειοψηφία των πελατών δεν χρησιμοποιεί. Είναι πιο εύκολο για αυτούς να δέχονται μετρητά και κάρτες, επειδή οι άνθρωποι τα χρησιμοποιούν τακτικά.\nΤο σύστημα της Binance επιτρέπει στους χρήστες να πληρώνουν σε κρυπτονομίσματα, ενώ ο έμπορος λαμβάνει stablecoins νομίσματα με υποστήριξη fiat, που μπορεί να τα μετατρέψει σε fiat. (Σε αυτό το σημείο, το προϊόν υποστηρίζει μόνο έναν τύπο fiat: το ευρώ.). Οπως είπε ο CZ, «Με αυτόν τον τρόπο, η επιχείρησή τους δεν χρειάζεται να εμπλέκεται με τα crypto.»\nΤο ανταλλακτήριο περιγράφει το Binance Pay ως «καλάθι προϊόντων», το οποίο θα περιλαμβάνει το ήδη υφιστάμενο προϊόν, τη Binance Card, μια χρεωστική κάρτα που μετατρέπει το crypto των χρηστών σε fiat, κάθε φορά που πραγματοποιούν μια αγορά.\nΌπως η Binance Card, έτσι και το Binance Pay υποστηρίζει πέντε νομίσματα. Το Bitcoin και το Ethereum αντιπροσωπεύονται και τα δύο, όπως και το BUSD stablecoin και το Binance Coin (BNB) του ανταλλακτηρίου, ένα token βοηθητικό που χρησιμοποιείται για την πληρωμή των τελών συναλλαγών και συμμετέχει στις πωλήσεις των token που φιλοξενούνται στο Binance.\nΟι χρήστες μπορούν επίσης να πληρώσουν με token SXP από την εταιρεία πιστωτικών καρτών Swipe. Η Binance αγόρασε την εταιρεία πέρυσι.\nΣε αντίθεση με τη χρεωστική κάρτα, δεν υπάρχει πραγματική κάρτα με το Binance Pay. Οι χρήστες μπορούν να μεταφέρουν χρήματα από το πορτοφόλι τους χρησιμοποιώντας έναν σαρωτή QR στην αντίστοιχη εφαρμογή.\nΑν και ο CZ έχει μεγάλα σχέδια για το Binance Pay, αστειεύτηκε ότι η κυκλοφορία beta ήταν αθόρυβη. «Εάν μπορείτε να βρείτε το προϊόν, μπορείτε να το δοκιμάσετε», είπε.\nπηγή: Jeff Benson– 03/02/2021 – https://decrypt.co/56403/binance-quietly-launches-crypto-based-paypal-rival\nPosted in Crypto adoption,Ανταλλακτήρια,NewsTagged Binance,Binance Pay\nΠροηγούμενες δημοσιεύσειςΛόγια και έργα στην αγορά κρυπτονομισμάτων\nΕπόμενες δημοσιεύσειςTo Eth2 γίνεται το τρίτο μεγαλύτερο δίκτυο staking μετά τα νέα ρεκόρ της τιμής του ΕΤΗ


Οι Γερμανοί θα ξαναβυθίσουν την Ευρώπη στο χάος, μόλις τρεις γενιές μετά; – Real Politics\nΤέτοια δοκιμασία δεν έχει ξαναζήσει ο πλανήτης τουλάχιστον τα τελευταία 100 χρόνια και από τότε υποτίθεται ότι η ανθρωπότητα έχει αναπτύξει πολλούς οικονομικούς μηχανισμούς, ενώσεις, οργανισμούς, συνεργασίες, κοινές δράσεις, για να καταλήξουμε ακόμα και σε κοινό νόμισμα εδώ στην Ευρώπη.\nΑς διερωτηθούμε, λοιπόν, ας «ξανανακαλύψουμε» γιατί εδώ και περίπου 20 χρόνια παγκοσμιοποιήθηκε η οικονομία, απελευθερώθηκε πλήρως η κίνηση κεφαλαίων στις δημοκρατικές χώρες και μεταξύ άλλων -για να έρθουμε στα καθ’ ημάς- γιατί δημιουργήθηκε η Ευρωζώνη.\nΣύμφωνοι, η απάντηση που μπορεί να δώσει ο καθένας σε όλα αυτά είναι λογικό να διαφέρει: κάποιοι θα πουν «για να ευημερούν περισσότερο οι λαοί», κάποιοι άλλοι ότι «όλα έγιναν για να καταστούν οι πλούσιοι ακόμα πλουσιότεροι».\nΟ,τι κι αν ισχύει, ό,τι κι αν πιστεύει ο καθένας, νομίζω πως δεν είναι η ώρα για κοσμοθεωρίες, συνωμοσίες και αόριστες απεραντολογίες, αν και με τόσες ώρες στο σπίτι ή στο κινητό όλα αυτά ενδέχεται να λειτουργούν και ψυχοθεραπευτικά.\nΓια να συνεχίσει η Γη να γυρίζει, όμως, και να ισχύουν όλα όσα χτίστηκαν και έφτιαξαν αυτό το… θαύμα (ή το έκτρωμα) της παγκοσμιοποίησης, έχει έρθει η ώρα για δράση.\nΗ αναφορά γίνεται βεβαίως για την Ευρώπη, γιατί στην Αμερική μπορεί ο πλανητάρχης να… φαντάζει τρελός, αλλά τα τρισεκατομμύρια δολάρια που ρίχνει στην οικονομία του για να σωθεί έστω ο ίδιος (μάλλον, παρά να τη σώσει) πέφτουν από το ελικόπτερο, για να χρησιμοποιήσουμε τη χαρακτηριστική έκφραση των αγορών.\nΟι ηγέτες της Ενωμένης Ευρώπης πρέπει τώρα να αποδείξουν ότι εγγυώνται την ασφάλεια των πολιτών τους και η ασφάλεια ενός λαού δεν είναι μόνο το θέμα της υγείας του (άλλωστε σε αυτό ούτε οι Γερμανοί τα πήγαν τόσο καλά), αλλά και η οικονομική του επιβίωση.\nΜε απλά λόγια, αυτά που προσφέρουν σήμερα στο τραπέζι της Ε.Ε. οι Γερμανοί θα μπορούσαν να χαρακτηριστούν αστεία, αλλά, δυστυχώς, δεν είναι ώρα… για ανέκδοτα.\nΔεν έπρεπε καν να αρχίσουν τη διαπραγμάτευση με τις υπόλοιπες χώρες της Ευρωζώνης και κυρίως με την Ιταλία και την Ισπανία (τέτοιες δραματικές στιγμές), διότι ακόμα και να τους δώσουν στο τέλος ό,τι ζητήσουν, θα έχει χαθεί πλήρως όποια έννοια αλληλεγγύης έχει απομείνει στην Ευρώπη.\nΔιότι, απλούστατα, δεν υπήρξε λάθος πολιτικής, αλλά ένα έκτακτο γεγονός που ίσως δεν ξανασυμβεί ποτέ.\nΚάτι σαν σεισμός που ισοπεδώνει τα πάντα.\nΓια να το τοποθετήσουμε, όμως, πιο απλά, πρακτικά και «γερμανικά», αυτή την ώρα κρίνεται το μέλλον της Ενωμένης Ευρώπης.\nΉ θα ανοίξουν διάπλατα το πορτοφόλι και θα βαδίσουμε όλοι μαζί (και μετά τα βρίσκουμε), ή σε λίγες εβδομάδες το εγχείρημα θα λάβει τέλος και φυσικά έτσι θα βυθιστεί ολόκληρη η ήπειρος στο χάος αρχικά και σε μια οδυνηρή μακρά περίοδο ύφεσης.\nΤο έχουν ξανακάνει οι Γερμανοί το 1940, μόλις πριν από τρεις γενιές, ας μην το ξεχνούν, γιατί μάλλον θα το ξαναθυμηθούν όλοι οι άλλοι σύντομα.\nΙταλία: 812 θάνατοι στο 24ωρο – Αχτίδα αισιοδοξίας λόγω μείωσης των κρουσμάτων


Εκπτώσεις στα βασικά iPhone 14 με A15 και LPDDR4x, τα Pro θα έχουν A16 και LPDDR5 - Techmaniacs\nΑρχική Smartphones iPhone Εκπτώσεις στα βασικά iPhone 14 με A15 και LPDDR4x, τα Pro θα...\nΔυστυχώς, μόνο τα iPhone 14 Pro και Pro Max θα έχουν τον νέο A16 της Apple, γιατί η εταιρεία σχεδιάζει να βάλει στα απλά μοντέλα τον A15 που έχουν όλα τα iPhone 13. Τουλάχιστον αυτό λέει ο γνωστός αναλυτής Ming-Chi-Kuo.\nΣε πρόσφατο tweet του, ο Kuo σημειώνει ότι το 6.1 ιντσών 14 Pro και το μεγαλύτερο 6.7 ιντσών 14 Pro Max θα έχουν το νεότερο chip της Apple, τον επερχόμενο A16. Από την άλλη, τα απλά μοντέλα 6.1 ιντσών και 6.7 ιντσών θα διατηρήσουν τον A15.\nΗ διατήρηση ενός περσινού επεξεργαστή στα βασικά και πιο οικονομικά iPhone 14 θα έκανε τα Pro και Pro Max μοντέλα να ξεχωρίζουν ακόμα περισσότερο και θα βοηθούσε τους καταναλωτές να αποφασίσουν πιο μοντέλο κάνει τελικά για αυτούς.\nΩστόσο, σύμφωνα με τον Kuo η Apple θα προσφέρει την ίδια ποσότητα μνήμης RAM σε όλα τα μοντέλα της σειράς. Συγκεκριμένα είπε ότι όλα τα επερχόμενα iPhone θα έχουν 6GB RAM, με τη διαφορά ότι τα βασικά θα διαθέτουν LPDDR4x και τα Pro θα έχουν LPDDR5.\nΠροηγούμενο άρθροΤο Vanced κλείνει και προτείνει ως εναλλακτική το YouTube Premium\nΕπόμενο άρθροYouTube Vanced τέλος – Οι καλύτερες εναλλακτικές για Android


Καμμένος: Δεν αποκλείει μετακίνησή του από το Άμυνας – Σκάι Πάτρας\nΚαμμένος: Δεν αποκλείει μετακίνησή του από το Άμυνας\nAuthor 10:30 28 Δεκεμβρίου, 2017\nAνοιχτό το ενδεχόμενο ακόμη και μετακίνησής του από το υπουργείο Εθνικής Άμυνας άφησε απαντώντας σε σχετικό ερώτημα κατά τη διάρκεια σημερινής συνέντευξης Τύπου, ο Πάνος Καμμένος. Συγκεκριμένα, στο απόηχο σεναρίων που τον έφερναν σε επικείμενο ανασχηματισμό να μετακινείται στο υπουργείο Προστασίας του Πολίτη, ο κ. Καμμένος, ερωτηθείς σχετικά, είπε χαρακτηριστικά: «To ζήτημα του ανασχηματισμού είναι θέμα του πρωθυπουργού. Τέτοιο θέμα δεν έχω συζητήσει μαζί του. Εάν θα υπάρξει θα όλα θα γίνουν για το καλό της πατρίδας μας», κατέληξε.\n(Βίντεο)-Καμμένος: Το δημοσίευμα του BBC συνδέεται με δραστηριότητες του Νίκου Κοτζιά


river grass > φυτά του ποταμού / ποταμίσια φυτά / υδρόβια φυτά\nGreek translation: φυτά του ποταμού / ποταμίσια φυτά / υδρόβια φυτά\nEnglish term or phrase: river grass\n16:23 Oct 29, 2007\nΑπό την ενότητα "Underwater Photography" καταδυτικού εγχειριδίου:\n"Provided that you're careful not to damage\ncoral, ***river grasses*** or other aquatic life, that you\ndon’t capture, chase or harass animals for the sake\nof your camera."\nφυτά του ποταμού / ποταμίσια φυτά\nΝατάσα, confidence 1 γιατί δεν ξέρω ποιος είναι ο αντίστοιχος όρος.\nΕδώ το grasses σημαίνει plants (δε μιλάμε για grass με την έννοια του χορταριού/lawn). Sea grasses είναι τα θαλάσσια φυτά.\nΒρήκα επίσης για τα river grasses το εξής:\nRiver "grasses" are aquatic plants that have adapted to the conditions of the river. They manage to attach themselves to the bottom and perform their work of photosynthesis under water. As they gather light to grow, they remove carbon-dioxide from the water and return oxygen to it.\nΜε βάση τα παραπάνω, μάλλον δεν μπορούμε να πούμε απλώς θαλάσσια φυτά, οπότε προτείνω φυτά του ποταμού/ποταμίσια φυτά, δηλαδή θαλάσσια φυτά που έχουν προσαρμοστεί στο περιβάλλον του ποταμού.\nNote added at 1 día21 minutos (2007-10-30 16:45:49 GMT)\nΑ, ωραία, τότε "υδρόβια φυτά".\nΣας ευχαριστώ Μαρία και Δανάη!\n1 +5 φυτά του ποταμού / ποταμίσια φυτά\n1 +1 ενδοποτάμια βλάστηση / χλωρίδα\nΣτο κείμενο δε διαχωρίζεται η φωτογράφηση σε θάλασσα από τη φωτογράφηση σε ποτάμι/λίμνη. Ή υπάρχει πιο συγκεκριμένη ονομασία ή εννοεί τα φυτά που υπάρχουν στον βυθό γενικότερα (είτε πρόκειται για θάλασσα είτε για οτιδήποτε άλλο). Δε μπορώ να πω "ποταμίσια" γιατί θα το συγκεκριμενοποιήσω. Σκέφτεστε κάποια απόδοση ώστε να αποφύγω το "ποτάμι"; Ευχαριστώ!\nagree ammon: Προφανώς πρόκειται για κείμενο χωρίς επιστημονικές απαιτήσεις. Δεν γίνεται καν αντιληπτό αν εννοεί τα φυτά στην όχθη του ποταμού ή στον πυθμένα.\n-> Thanks. Τα φυτά του πυθμένα πιστεύω ότι είναι, αν και δε βρίσκονται σε μεγάλο βάθος γιατί χρειάζονται φως.\nagree Nadia-Anastasia Fahmi: Ενδεχομένως και "ποταμίσια βλάστηση"; Υπέροχη σειρά φωτογραφιών εδώ http://www.pbase.com/sjusczyk/image/84384660 // Σίγουρα δεν περιλαμβάνει τα φύκια (algae)\n-> Ναι, ευχαριστώ. Πάντως δεν περιλαμβάνει τα φύκια. Είναι plants.\nagree Assimina Vavoula: Μπονζουρ, Μαρί....\nενδοποτάμια βλάστηση / χλωρίδα\nμια πρόταση απόδοσης, σε περίπτωση που δεν υπάρχει άλλη παγιωμένη...\nNote added at 1 day53 mins (2007-10-30 17:17:29 GMT)\nΤότε μήπως "υδρόβια φυτά";\n-> Ευχαριστώ, Δημήτρη!


Δεν χρειάζεται να ‘σαι μάντης για να καταλάβεις. Αρκεί να κοιτάξεις του γονείς συγκεντρωμένους κάθε μέρα στην είσοδο του σχολείου, τους χοντρούς και τους λεπτούς, τους καλοντυμένους και τους φτωχοντυμένους, τους εξαντλημένους και τους ακμαίους (Dupasc)\n5. Ναι στη συλλογικότητα-αλληλεγγύη!\nΣτις απαντήσεις των πρώην μαθητών η συνεργασία και η ανάπτυξη φιλικών σχέσεων αποτελεί μια από τις θετικές εμπειρίες και τα ευχάριστα βιώματά τους.\nΟ δάσκαλος μπορεί να υπονομεύει την ανταγωνιστική σχολική ατμόσφαιρα, δημιουργώντας όρους συνεργασίας, επιβραβεύοντας τη συλλογικότητα και την αλληλεγγύη, επιχειρηματολογώντας υπέρ της θέσης, ότι «τα καλύτερα όνειρα στη ζωή μας είναι τα συλλογικά!»\n6. Δίδαξε μαθαίνοντας! Άκουσε και μένα!\nΟ δάσκαλος που βολεύεται στο «κοστούμι» – πανοπλία της αυθεντίας και την χρησιμοποιεί μάλιστα και ως εφαλτήριο για το κοινωνικό status του ακυρώνει γρήγορα την επικοινωνιακή σύμβαση, αποξηραίνει κάθε δυνατότητα δημιουργικής – ουσιαστικής σχέσης με τους μαθητές του.\nΔιδάσκουμε μαθαίνοντας, σημαίνει όχι μόνο ότι διαλεκτικά προσεγγίζουμε τη γνώση, αλλά και ότι παίρνουμε από την τάξη καθετί το κοινωνικά χρήσιμο, το αξιοποιήσιμο.\nΟ καλός δάσκαλος δεν ξέρει μόνο να μιλάει και να μεταδίδει. ξέρει πρώτα να ακούει.\nΔιδασκαλία δεν μπορεί να αποτελέσει ο ξύλινος μονόλογος που μετατρέπει τη μαθησιακή διαδικασία σε μια από τις πιο «στημένες» και πιο ασφυκτικές επικοινωνίες στις οποίες συμμετέχει καθημερινά ο μαθητής.\nΠαράλληλα ο σχολικός χώρος δεν είναι απλό θέμα γεωμετρίας ή απλής και ουδέτερης διευθέτησης για τη στέγαση της μαθησιακής διαδικασίας.\nΗ διάταξη των πραγμάτων στην τάξη (θρανία, πίνακες, έδρα, κατά παράταξιν καθίσματα) έχει συγκεκριμένη εσωτερική συνοχή και λογική, το ίδιο και η αρχιτεκτονική των σχολικών χώρων.\nΗ γλώσσα της κίνησης του σώματος μπορεί να αλλάξει. Δώστε στις τάξεις ένα άλλο χρώμα πιο ανθρώπινο, πιο ζωηρό, πιο κοινωνικό.\nΔώστε στους μαθητές τη δυνατότητα να διακοσμήσουν οι ίδιοι την τάξη τους, να φέρουν αφίσες, βιβλία, περιοδικά που αγαπούν και διαβάζουν σε αυτήν. Φτιάξτε μια μικρή βιβλιοθήκη, αν αυτό είναι δυνατόν, μέσα στην τάξη με αυτά που αγαπούν να διαβάζουν τα παιδιά.\nΑν δεν υπάρχει πρόβλημα με το μέγεθος της αίθουσας και τον αριθμό των μαθητών αλλάξτε τη διάταξη των θρανίων. Τοποθετείστε τα σε σχήμα Π και ζητήστε από τους μαθητές να εργάζονται ομαδικά προκειμένου να λύσουν μια άσκηση, να μεταφράσουν ένα κείμενο ή να διαμορφώσουν ένα επιχείρημα. Ανοίξτε διαύλους επικοινωνίας ανάμεσα τους.\nΤο ομαδικό πνεύμα δεν θα πέσει στα κεφάλια των μαθητών από τον ουρανό ούτε θα έρθει μέσα από τις ανταγωνιστικές εξετάσεις και τη βαθμοθηρία, όπου ο καθένας γράφει σκυφτός μπροστά στην κόλα του.\nΦυσικά, σε καμία περίπτωση δεν πρέπει να έχουμε την αυταπάτη ότι οι αναγκαίες διδακτικές μας παρεμβάσεις που κινούνται προς την κατεύθυνση ενός άλλου σχολείου αρκούν για να αλλάξουν το σχολείο. Δημιουργούν ρωγμές στο σύστημα και διαμορφώνουν τους όρους να σκεφθεί η νέα γενιά κριτικά προκειμένου να αποκτήσει τα όπλα για να αλλάξει τον κόσμο.\nΤο σχολείο αλλάζει αλλάζοντας την κοινωνία!\n8. Άσε με να κάνω λάθως!\nΟ καλός δάσκαλος είναι αυτός που απλώνει το χέρι στην ψυχή του παιδιού και τονώνει αυτό που διαθέτει το καθένα (Μίλτος Κουντουράς)\nΤο σχολικό σύστημα δεν έχει το δικαίωμα να δημιουργεί «παραμελημένα» παιδιά.\nΗ ενθάρρυνση μπορεί να γίνει θετικό κίνητρο, ενώ η μείωση της αξίας πλήττει το μαθητή καίρια στην εικόνα που έχει για τον εαυτό του. Το πρώτο βήμα για μια επιτυχημένη επικοινωνιακή – μαθησιακή διαδικασία είναι η ενθάρρυνση.\nΤι ξέρουμε για τους μαθητές μας; επίδοση, διαγωγή, θέση στο θρανίο (Γ.Κ., εκπαιδευτικός)\nΈχει καθοριστική σημασία για την πορεία της διδασκαλίας και τις σχέσεις με τους μαθητές να τους γνωρίσουμε όσο το δυνατόν περισσότερο, να συναντήσουμε τις ανάγκες τους.\nΚαι σε καμία περίπτωση γνωριμία με τους μαθητές δεν σημαίνει να πουν το όνομα τους, όπως γίνεται συνήθως στο πρώτο μάθημα.\nΧρήστος Κάτσικας – efsyn\nΕτικέτες Άθρα, ΠΑΙΔΕΙΑ\nΟι ομάδες μαθαίνουν να σκέφτονται μέσα από 6 διαφορετικές οπτικές.Κάθε οπτική εκφράζεται μέσα από την υιοθέτηση ενός «σκεπτόμενου καπέλου». Φορώντας νοερά το καπέλο του, μπορεί κανείς να εστιάσει σε συγκεκριμένες παραμέτρους ενός προβλήματος που, ενδεχομένως, έχει τεθεί προς συζήτηση, ενώ αλλάζοντας καπέλο να εξετάσει το πρόβλημα από άλλη πλευρά. Κατά αυτόν τον τρόπο, οι ομάδες αξιοποιούν στο μέγιστο δυνατό τις γνώσεις τους, τις δεξιότητές τους αλλά και τη δημιουργικότητά τους.\nΠρώην στέλεχος κραταιών εταιρειών τεχνολογίας προειδοποιεί…\nΞεχάσατε το smartphone σας στο σπίτι και τώρα νιώθετε νευρικότητα, αισθάνεστε ότι κάτι χάνετε; Μπαίνετε να χαζέψετε στο Facebook, στο Instagram ή στο YouTube και καταλήγετε να χαραμίζετε όλη τη μέρα εκεί; Η ημερήσια διάταξη θεμάτων που απασχολούν το μυαλό σας ορίζεται από τα θέματα που θέτουν τα σόσιαλ μίντια;\nΔεν είστε εξαίρεση, ούτε και ευθύνεστε αποκλειστικά για αυτόν τον καθ’ όλα σύγχρονο εθισμό. Η τεχνολογία έχει βρει τον τρόπο να κάνει κατάληψη στο μυαλό μας, υποστηρίζει ο Τρίσταν Χάρις, πρώην product manager της Google και νυν επικριτής των μεγάλων εταιρειών τεχνολογίας, που, όπως λέει, έχουν βρει τρόπους να ελέγχουν και να χειρίζονται τη σκέψη και τον χρόνο μας.\n«Το κινητό στην τσέπη σας είναι σαν ένας κουλοχέρης. Κάθε φορά που το κοιτάτε είναι σαν να τραβάτε τον μοχλό για να δείτε αν κερδίσατε κάτι». Ετσι περιγράφει ο Xάρις την κατάσταση εξάρτησης που έχουμε διαμορφώσει με τα τηλέφωνά μας, τον οποίο ο Τύπος στις ΗΠΑ χαρακτηρίζει «ό,τι κοντινότερο διαθέτει σε συνείδηση η Σίλικον Βάλεϊ». Σκεφτείτε το, συμβαίνει. Η εξάρτηση αυτή οδηγεί ακόμα και σε αυτό που οι επιστήμονες αποκαλούν «κατά φαντασίαν δονήσεις» – όταν δηλαδή νομίζουμε ότι το κινητό μας δονείται ή χτυπάει, ενώ μπορεί να μην είναι καν εκεί.\n«Η τεχνολογία πλέον κατευθύνει το τι σκέφτονται καθημερινά δύο δισεκατομμύρια άνθρωποι», λέει ο Χάρις. «Οι θρησκείες και οι κυβερνήσεις δεν έχουν τόσο μεγάλη επίδραση στην καθημερινότητά μας». Ο απόφοιτος του Στάνφορντ με προϋπηρεσία σε μεγαθήρια, όπως η Google, η Apple και η Apture, παράτησε την καριέρα αυτή για να στήσει το Time Well Spent, μια μη κερδοσκοπική οργάνωση που σκοπό έχει να αποκαλύψει τον τρόπο με τον οποίο η τεχνολογία εκμεταλλεύεται τα τρωτά μας σημεία, το πώς οι προγραμματιστές σχεδιάζουν τηλέφωνα και εφαρμογές, ώστε να απορροφούν όλο και περισσότερο χρόνο από τη ζωή μας, χρόνο που δεν επιθυμούμε απαραίτητα να δώσουμε.\nΑύξηση εφηβικού άγχους\nΨυχολόγοι δε επιβεβαιώνουν ότι η τεχνολογία αυξάνει γεωμετρικά το άγχος, ειδικά στους εφήβους, οι οποίοι είναι οι πιο επιρρεπείς. Πλέον, ούτε εκείνοι ούτε εμείς έχουμε χρόνο για να μην κάνουμε απολύτως τίποτα, κάτι που ψυχολογικά κρίνεται απαραίτητο. Τα τηλέφωνά μας μετατρέπονται σε συσκευές που προκαλούν συνεχή διέγερση.\nΟ ψυχολόγος Λάρι Ρόζεν και η ομάδα του στο Πανεπιστήμιο Dominguez Hills στην Καλιφόρνια διαπίστωσαν πως όταν οι άνθρωποι μένουν μακριά από τα κινητά τους, ο εγκέφαλός δίνει σήμα για την παραγωγή της ορμόνης κορτιζόλη. Η κορτιζόλη δημιουργεί μια κατάσταση επιφυλακής στον εγκέφαλο, μας κάνει υπερευαίσθητους στο περιβάλλον, κάτι που π.χ. εξυπηρετούσε τον πρωτόγονο άνθρωπο γιατί τον κρατούσε ασφαλή. Σήμερα απλώς μας οδηγεί στην ανάγκη να κοιτάξουμε το κινητό μας.\nΤα συστήματα αυτά είναι σχεδιασμένα ώστε να κατευθύνουν τα ένστικτά μας καλύτερα από ό,τι εμείς τα ελέγχουμε. Τα Snapchat Streaks εθίζουν τους εφήβους στο να στέλνουν καθημερινά έστω ένα μήνυμα σε όλες τις επαφές τους, τα autoplay στο YouTube μας κρατούν περισσότερη ώρα εκεί, οι ειδοποιήσεις μας υπενθυμίζουν να τσεκάρουμε τις συσκευές μας.\nΚαι πώς ξέρουμε πότε είναι κάτι που θέλουμε εμείς και πότε μας κατευθύνει η συσκευή; «Αυτή είναι η ερώτηση του ενός εκατομμυρίου δολαρίων», λέει ο Χάρις στο Wired. «Κάποιες φορές αυτό είναι ευχάριστο. Δεν είμαι ενάντια στην τεχνολογία. Απλώς σε αυτόν τον πόλεμο για την προσοχή μας η τεχνολογία μάς κατευθύνει προς τους δικούς της στόχους, όχι τους δικούς μας. Απολαμβάνουμε αυτό που μας πείθει να κάνουμε, γεγονός που μας κάνει να πιστεύουμε ότι ήταν επιλογή μας. Ξεχνάμε αν το επόμενο βίντεο στο YouTube φορτώθηκε αυτόματα και ήμασταν ευχαριστημένοι που παρακολουθήσαμε. Ομως, όλοι αυτοί που εργάζονται για να μας δώσουν το καλύτερο πιθανό επόμενο βίντεο δεν γνωρίζουν ότι είναι 2 π.μ. και μπορεί να πρέπει να κοιμηθούμε. Δεν είναι στην ομάδα μας. Είναι στην ομάδα αυτών που θέλουν να περάσουμε όσο περισσότερο χρόνο γίνεται στη συγκεκριμένη υπηρεσία…».\nΕτικέτες ΠΑΙΔΕΙΑ, Τεχνολογία, Smartphone\nΕΡΧΕΤΑΙ ΗΛΕΚΤΡΟΝΙΚΟ ΑΠΟΥΣΙΟΛΟΓΙΟ (ΒΙΝΤΕΟ)\nΚατάργηση της διάκρισης δικαιολογημένων – αδικαιολόγητων απουσιών και εισαγωγή επαίνων στους υπάκουους μαθητές προωθεί η κυβέρνηση, με τον τρόπο να εισάγει τα ελληνικά σχολεία στην Νέα Εποχή που μπαίνει με γοργούς ρυθμούς η χώρα.\nΣύμφωνα με απόφαση του Υπουργείου Παιδείας, θεσμοθετείται ηλεκτρονικό απουσιολόγιο, κάτι που σημαίνει ότι οι γονείς θα ενημερώνονται για τις απουσίες των παιδιών τους μέσω e-mail και smartphones.\nΑπό την μία οι γονείς θα είναι ενήμεροι για τις «αταξίες» των παιδιών τους, από την άλλη τα παιδιά θα γνωρίζουν πως θα είναι «φακελωμένα» με ηλεκτρονικό τρόπο και θα παύσουν να είναι πια ατίθασα, υπακούοντας πλήρως στους κανόνες των ολοήμερων σχολείων.\nΕπιπλέον, καταργείται ο διαχωρισμός δικαιολογημένων και αδικαιολόγητων απουσιών, αν και το όριο απουσιών παραμένει στις 114.\nΗ διαγωγή των παιδιών δεν θα αναγράφεται πια στους τίτλους σπουδών των μαθητών.\nΑντίθετα, εισάγονται έπαινοι και επιβράβευση για κάθε πράξη που συμβάλλει στη βελτίωση της σχολικής ζωής και αλίμονο σε αυτόν που θα αναφέρει κάτι διαφορετικό από αυτά που διδάσκονται και ορίζονται ως «πολιτικά ορθά».\nΕπίσης θεσμοθετείται βραβείο προόδου για κάθε μαθητή που βελτίωσε σημαντικά την επίδοσή του σε σχέση με την προηγούμενη χρονιά καθώς και έπαινοι για ατομικές ή συλλογικές δράσεις κοινωνικής προσφοράς και αλληλεγγύης!!!\nH αριστεία στην σημαία έχει καταργηθεί και πλέον οι «άριστοι» βγαίνουν με κλήρωση!\nΔείτε το βίντεο από το δελτίο ειδήσεων της ΕΡΤ ΕΔΩ και παρακολουθήστε τι σχεδιαζόταν εδώ και έναν χρόνο:\nΑυτή η μελέτη αποδεικνύει φανερά το γεγονός πως γεννιόμαστε με την δυνατότητα να μετατραπούμε αργότερα σε ιδιοφυή πλάσματα, όμως την στιγμή που εισερχόμαστε στο Εκπαιδευτικό σύστημα, αυτό το ενδεχόμενο σχεδόν εξαυλώνεται! Φαίνεται πως το εδραιωμένο εκπαιδευτικό σύστημα είναι ένα μέσο που μάλλον εξυπηρετεί κάποιο ανώτερο σκοπό,υποβαθμίζοντας την πλειοψηφία των ανθρώπων που έχουν την δυνατότητα να ξεχωρίσουν. Αν ενδιαφέρεστε να μάθετε περισσότερα για τον τρόπο με τον οποίο εδραιώθηκε το σύστημα εκπαίδευσης ανά την υφήλιο, αλλά και τους «κακόβουλους» σκοπούς που εξυπηρετεί, μπορείτε να παρακολουθήσετε το εξαιρετικό Ισπανικό ντοκιμαντέρ «Η απαγορευμένη Εκπαίδευση | la educacion prohibida» που αναλύει σε βάθος το ζήτημα της καταπιεσμένης δημιουργικότητας και φαντασίας των παιδιών.\nΑυτό συμβαίνει γιατί μάλλον τα παιδιά αποτελούν την μεγαλύτερη ¨απειλή» για το εδραιωμένο διαβρωμένο σύστημα που κυβερνά τον κόσμο. Πρώτος στόχος λοιπόν είναι η ανεπτυγμένη φαντασία και η ακατάπαυστη έμπνευση και δημιουργικότητα των παιδιών, που δυνητικά μπορεί να μεταμορφώσει τον κόσμο κατά την σωστή ενηλικίωση.\nΜερικές από τις πλέον αποτελεσματικές τεχνικές για την ανάπτυξη των καταπιεσμένων δυνατοτήτων του νου από το εκπαδευτικό σύστημα είναι η εξάσκηση του διαλογισμού, του φωτεινού ονείρου αλλά και της φυσικής άσκησης, πρακτικές που εξαλείφουν το στρες και το άγχος που κυριεύει το μυαλό εξαιτίας των κατασκευασμένων προβλημάτων της καθημερινότητας. Αυτές οι διεργασίες αναπτύσσουν επίσης μία λειτουργία που αποκαλείται «Νευρογένεση» που στην ουσία είναι η δημιουργία νέων εγκεφαλικών κυττάρων. Ένα άλλο ενδιαφέρον εργαλείο για την ανάπτυξη της ευφυίας, της δημιουργικότητας και της φαντασίας είναι η αμφισβήτηση των εδραιωμένων συστημάτων. Είναι σημαντικό να κατανοήσουμε πως ότι συμβαίνει τριγύρω – οι τεχνητές ή μη κρίσεις του παγκόσμιου συστήματος – είναι αποτέλεσμα διαβρωμένων τεχνικών για την καταπίεση του ανθρώπου, και αυτό πρέπει όλοι να το γνωρίζουμε ώστε να μπορέσουμε να κάνουμε κάτι καλύτερο στο μέλλον. Γιατί το σύστημα αλλά και γενικότεα η πραγματικότητα πρωτίστως δημιουργείται στην φαντασία μας. και αυτή την στιγμή η φαντασία μας είναι δηλητηριασμένη με αρνητικές ιδέες και σκέψεις. Πρέπει όλοι να τις αποτινάξουμε, και να εδραιώσουμε ένα νέο φωτεινό μέλλον, χωρίς παγιωμένες σκέψεις όπως αυτές που προβάλλονται στο Εκπαιδευτικό σύστημα αλλά και αργότερα στο σύνολο της κοινωνίας. Μόνο έτσι ίσως κάποια στιγμή νιώσουμε πραγματικά ελεύθεροι. Αν θέλουμε να αλλάξουμε την κατάσταση, θα πρέπει να εμπιστευτούμε την φαντασία μας.\nby Αποστόλης Χειρδάρης - mindhack\nΝέα τορπίλη στον Λευκό Οίκο! Ο πρώην συνεργάτης του Τραμπ, Τζορτζ Παπαδόπουλος, ομολόγησε ότι κετέθεσε ψέματα στο FBI\nΠρόκειται για τον τρίτο σύμβουλο του προεκλογικού επιτελείου που αντιμετωπίζει ποινική δίωξη\nΨευδείς καταθέσεις ομολόγησε ότι έδωσε σε πράκτορες του FBI, ο Τζορτζ Παπαδόπουλος, σύμφωνα με τα όσα έγιναν σήμερα γνωστά από τον ομοσπονδιακό ειδικό εισαγγελέα που έχει αναλάβει την έρευνα για τη Ρωσία.\nΜε αυτή την εξέλιξη πρόκειται για τον τρίτο κατά σειρά σύμβουλο του επιτελείου που είχε αναλάβει την προεκλογική εκστρατεία του προέδρου των ΗΠΑ Ντόναλντ Τραμπ, ο οποίος βρίσκεται αντιμέτωπος με ποινικές διώξεις.\nΟ Παπαδόπουλος είναι δικηγόρος από το Σικάγο που εξειδικεύεται σε ενεργειακά θέματα. Συμμετείχε στη ομάδα συμβούλων του Ντόναλντ Τραμπ κατά τη διάρκεια της προεκλογικής εκστρατείας του 2016, σύμφωνα με δημοσίευμα του Reuters και του AFP, που αναμεταδίδει το Αθηναϊκό Πρακτορείο Ειδήσεων. Ο δικηγόρος δήλωσε ένοχος την 5η Οκτωβρίου ότι είπε ψέματα στους ομοσπονδιακούς πράκτορες σε μια υπόθεση που γνωστοποιήθηκε σήμερα, τονίζεται σε μια ανακοίνωση του γραφείου του εισαγγελέα.\nΟ Παπαδόπουλος μέσω των ψευδών δηλώσεών του «παρεμπόδισε την έρευνα του FBI που βρίσκεται σε εξέλιξη σχετικά με τις πιθανές διασυνδέσεις ή τον ενδεχόμενο συντονισμό μεταξύ των προσώπων που συνδέονταν με την εκστρατεία και της ρωσικής κυβέρνησης με στόχο την ανάμειξη (της Μόσχας) στις προεδρικές εκλογές του 2016» υπογραμμίζεται στο έγγραφο που υπέγραψε ο εισαγγελέας Ρόμπερτ Μιούλερ.\nΕτικέτες ΑΡΧΑΙΑ ΕΛΛΑΔΑ, ΕΙΔΗΣΕΙΣ, ΕΛΛΑΔΑ, ΚΟΙΝΩΝΙΑ, ΚΟΣΜΟΣ, ΠΑΙΔΕΙΑ, ΠΟΛΙΤΙΚΗ, ΥΓΕΙΑ


Αξιολόγηση παιχνιδιού - Ο κουλοχέρης Wild Safari\nΟ κουλοχέρης Wild Safari είναι ένα παιχνίδι δράσης, ετοιμαστείτε για μία ριψοκίνδυνη εξόρμηση στις αφιλόξενες σαβάνες της Αφρικής!\nΚανένα προτεινόμενο καζίνο στην συγκεκριμένη προσφορά Wild Safari\nΤι χρειάζεται κάποιος για να πάει για σαφάρι; Ο κουλοχέρης Wild Safari της Rival Gaming με ταξίδεψε στην Τανζανία, σε αυτή την χώρα της Νότιας Αφρικής που κατ’ εξοχήν φημίζεται για την παρθένα φύση της που προσελκύει κάθε χρόνο μεγάλο αριθμό τουριστών οι οποίοι επισκέπτονται τα εθνικά πάρκα και κάνουν σαφάρι. Η σύντομη ταινία εισαγωγής δείχνει έναν Ευρωπαίο τουρίστα να έρχεται αντιμέτωπος με τον βασιλιά των ζώων, το λιοντάρι, πάντως η ταινία έχει αίσιο τέλος και αμέσως εμφανίστηκε το ταμπλό του παιχνιδιού στην οθόνη μου. Το παιχνίδι δεν είναι μεταφρασμένο στα Ελληνικά και οι αυτόματες περιστροφές είναι διαθέσιμες μόνο στο παιχνίδι με πραγματικά χρήματα όπως συμβαίνει με όλα τα παιχνίδια της Rival Gaming.\nΟ κουλοχέρης Wild Safari της Rival Gaming με ταξίδεψε στην Τανζανία!\nΤο φρουτάκι Wild Safari Game και τα γραφικά του\nΟ κουλοχέρης Wild Safari είναι μία δημιουργία του λογισμικού της Rival Gaming και παίζεται μετά από την εγκατάσταση της πλατφόρμας παιχνιδιών στον υπολογιστή του παίκτη. Το παιχνίδι Wild Safari Slot έχει καλά γραφικά και μία όμορφη μουσική υπόκρουση που απαρτίζεται από τους ήχους άγριων ζώων και κελαηδίσματα πουλιών. Το ταμπλό αποτελείται από 5 σειρές και 25 διαφορετικές γραμμές πληρωμών. Τα σύμβολα των κυλίνδρων είναι τα βασικά αντικείμενα που παίρνει μαζί του ένας τουρίστας όταν πάει για σαφάρι, λόγου χάρη, υπάρχει η διάσημη μπεζ στολή με το αντίστοιχο καπέλο, φωτογραφική μηχανή, κιάλια, φακός και ημερολόγιο, πλήρης εξοπλισμός για ατελείωτη περιπέτεια! Ας δούμε στην αξιολόηση για το παιχνίδι Wild Safari της Rival τις αποδόσεις του κάθε συμβόλου ξεχωριστά:\nΈνας αναλυτικός πίνακας παρουσιάζει όλα τα σύμβολα και τις αποδόσεις που προσφέρουν.\nΤρία, τέσσερα ή πέντε σύμβολα με το αεροπλάνο ενεργοποιούν 10, 20 και 75 δωρεάν περιστροφές αντίστοιχα με πολλαπλασιαστή Χ3.\nΤο σύμβολο του τζιπ είναι το σύμβολο Wild, εμφανίζεται στις σειρές 1 και 5 και διευρύνεται με αποτέλεσμα να χαρίζει περισσότερους νικηφόρους συνδυασμούς.\nΗ φωτογραφική μηχανή είναι το σύμβολο Μπόνους και τρία ή περισσότερα σύμβολα ενεργοποιούν την διαδικασία.\nRival Rival Gaming Wild Safari Κουλοχέρης 5 σειρών Κουλοχέρης online casino


Οι Γερμανοί διαλέγουν τι θα δουν, οι Έλληνες την έχουν συνέχεια ανοιχτή\nΑρχική σελίδαΔιασκέδασηΟι Γερμανοί διαλέγουν τι θα δουν, οι Έλληνες την έχουν συνέχεια ανοιχτή\nΣτέλιος Θεοδωρίδης 3:05 μ.μ.\nΤο ΜΕΓΚΑ είναι ο πιστός σου φίλος. Η έμφαση δίνεται στην ψυχαγωγία των τηλεθεατών φέρνοντας το ΜΕΓΚΑ κοντά στους τηλεθεατές». Αυτό είναι το σκεπτικό του Matthias Zentner, υπεύθυνου της νέας καμπάνιας του καναλιού. Γερμανός στην καταγωγή και στέλεχος της εταιρείας Velvet, η οποία εδρεύει στη Γερμανία, έχει αναλάβει την καμπάνια του καναλιού τα τρία τελευταία χρόνια.\nΠοιες πιστεύετε ότι είναι οι διαφορές της ελληνικής τηλεόρασης με τη γερμανική;\nΕίναι σαν τη νύχτα με τη μέρα. Το περιεχόμενο της τηλεόρασης στη Γερμανία βιώνεται κυρίως ενημερωτικά. Στην Ελλάδα η τηλεόραση είναι αναπόσπαστο κομμάτι της κουλτούρας και της καθημερινής ζωής. Επίσης το περιεχόμενο της τηλεόρασης λειτουργεί και υποσυνείδητα καθώς είναι πάντα αναμμένη. Η επιλογή τού να δει κάποιος τηλεόραση στη Γερμανία είναι πιο δυναμική κι επιλεκτική. Στην Ελλάδα οι καμπάνιες είναι πιο ψυχαγωγικές από αυτές της Γερμανίας. Οι εταιρικές ταυτότητες στη Γερμανία σε σχέση με την Ελλάδα είναι λιγότερο παιχνιδιάρικες.\nΠώς ένας Γερμανός δημιουργεί τρέιλερ για ελληνικό κοινό;\nΜετράμε τρία χρόνια συνεργασίας με το κανάλι. Γνωρίζουμε το ΜΕΓΚΑ απ' έξω κι ανακατωτά και έχουμε μελετήσει αυτά τα χρόνια την ελληνική κουλτούρα. Η Velvet έχει δουλέψει για πολλά τηλεοπτικά δίκτυα διεθνώς. Η ευελιξία είναι απαραίτητη στη φιλοσοφία μας ώστε να προσαρμοζόμαστε στα ζητούμενα, στις ανάγκες, σε στοχευμένα κοινά και στους στρατηγικούς στόχους του πελάτη.\nΠού στοχεύει η φετινή καμπάνια και σε ποια στοιχεία επικεντρωθήκατε;\nΤο ΜΕΓΚΑ μοιράζεται τα συναισθήματα των τηλεθεατών στην καθημερινότητά τους. Με μια προσγειωμένη καμπάνια, το λογότυπο γίνεται ανθρωποκεντρικό και αντικατοπτρίζει μια ποικιλομορφία συναισθημάτων. Είναι πάντα μαζί σου, μοιράζεται τις στιγμές σου, είναι αγαπημένο σου, συμπάσχει μαζί σου, το ζεις, είναι γεμάτο χαρά και ζωντάνια. Η τοποθέτηση του ΜΕΓΚΑ συνοψίζεται στη φράση: "Η ζωή γίνεται τόοοσο Megalicious, απλά χρειάζεται να κοιτάξεις".\nΠοια είναι η διαφορά της φετινής καμπάνιας σε σχέση με τις προηγούμενες;\nΤο 2005 το ΜΕΓΚΑ λάνσαρε τον όρο Megalicious, το οποίο ήταν ένα σημείο απόδρασης στον ονειρικό κόσμο των προγραμμάτων του. Το 2007 έφερε τη μαγεία στην καθημερινή ζωή των τηλεθεατών. Το 2008 δώσαμε στα IDs μεγαλύτερη ταυτότητα ώστε να συνδέσουμε το Megalicious με το ανθρωποκεντρικό πια λογότυπο του ΜΕΓΚΑ. Το δύσκολο ήταν να απευθυνθούμε σε ένα ευρύτερο κοινό, από νέους μέχρι και τις μεγάλες ηλικίες. Σε αντίθεση με τα προηγούμενα χρόνια, η νέα καμπάνια απέχει από τη χρήση των πολλών γραφικών που αποτελούσαν το μέχρι τώρα Megalicious.\nΣας έχουν επηρεάσει τα νούμερα τηλεθέασης των προγραμμάτων της περασμένης χρονιάς;\nΗ τηλεθέαση είναι ένα μίγμα στοχευμένου προγραμματισμού, δημιουργίας νέων κοινωνικών τάσεων και νέων στρατηγικών μάρκετινγκ. Το καθήκον μας είναι να στήσουμε μια δυνατότερη ταυτότητα που να περιλαμβάνει όλες τις ανάγκες της επικοινωνίας. Υστερα από πολλές έρευνες αγοράς καταφέραμε να στήσουμε μια πιο αφηγηματική και συγχρόνως μοντέρνα εικόνα, που φέρνει το ΜΕΓΚΑ πιο κοντά στο κοινό του. Ο σχεδιασμός της εικόνας βοηθάει στο να δώσει μια ολοκληρωμένη εικόνα της δύναμης του καναλιού, αλλά δεν είναι υπεύθυνος για το περιεχόμενο του καναλιού.